Дунё етакчилари Фидель Кастронинг ўлими ҳақида\n20:44 / 26.11.2016 28963\nФидель Кастро Куба давлат кенгаши ва вазирлар кенгаши раҳбари лавозимида 40 йил (1976 йилдан буён) фаолият юритди ва 25 ноябрь куни 90 ёшда ҳаётдан кўз юмди. Дунё етакчилари сиёсий майдонда ўзига хос ўринга эга бўлган Кастронинг ўлими муносабати билан унинг яқинлари ва Куба халқига ҳамдардлик билдиришмоқда.\nРоссия президенти Владимир Путин Куба давлат кенгаши ва вазирлар кенгаши раиси Рауль Кастрога телеграмма йўллаб, акасининг ўлими муносабати билан Куба халқига ўз таъзиясини изҳор этди.\n"Сизга ва Куба халқига Куба инқилоби етакчиси Фидель Кастронинг ўлими муносабати билан чуқур таъзиямни изҳор қиламан. Ушбу таниқли давлат арбоби энг янги жаҳон тарихида бутун бир давр рамзи бўлиб қолди", - дейилади телеграмма матнида.\nҚозоғистон президенти Нурсултон Назарбоевнинг расмий сайтида ҳам давлат раҳбарининг Фидель Кастро ўлими муносабати билан Куба халқига ҳамдардлиги баён этилган таъзия мактуби эълон қилинди.\n"Фидель Кастро Қозоғистон халқи хотирасида икки мамлакат алоқаларининг мустаҳкамланишига катта ҳисса қўшган доно етакчи, нуфузли сиёсатчи ва тарихий шахс сифатида муҳрланиб қолади", - дейилади Қозоғистон раҳбарининг Рауль Кастрога йўллаган телеграммаси матнида.\nФранция президенти Франсуа Олланд ҳам Куба халқига ҳамдардлик билдирган етакчилар сафига қўшилди. Бу ҳақида Елисей саройининг расмий сайтида маълум қилинди.\n"У Куба инқилоби тимсоли эди. У Совет Иттифоқининг парчаланишига олиб келган"совуқ уруш" давридаги давлат арбоби эди. У кубаликларга хорижий ҳукмронликнинг рад этилишидан фахрланиш имконини тақдим этди, - дейилади Олланднинг мактубида. - Рауль Кастро, унинг оиласи ва Куба халқига ўз ҳамдардлигимни билдираман".\nВенесуэла президенти Николас Мадуро бутун дунё инқилобчилари Фидель Кастронинг меросини сақлаб қолиб, унинг ишини давом эттиришлари кераклигини таъкидлади.\nМексика етакчиси Энрике Пенья Ньето "Фидель Кастро Мексиканинг дўсти бўлганлиги ҳамда унинг икки томонлама алоқаларни ҳурмат ва ҳамжиҳатликка асосланиб, юритганлигига урғу берди.\nҲиндистон бош вазири Нарендра Моди инқилобчининг ўлимини "фожиа", деб атади ва Кастрони "XX асрнинг энг нуфузли шахсларидан бири" эканлигини таъкидлади.\nЎзбекистон ҳукумати ҳозирча Фидель Кастронинг ўлими муносабати билан ҳамдардлик билдирмади.


InfinBank — «Invest Finance Bank» акциядорлик тижорат банкининг акциядорлари диққатига! (20.09.2019)\n«Invest Finance Bank» акциядорлик тижорат банкининг акциядорлари диққатига! (20.09.2019)\nАТБ «InFinBank» банк кенгаши 2019 йил 20 сентябрь санасида қабул қилган қарорга кўра, жорий йилнинг 15 октябрь куни соат 15:00 да, Тошкент шаҳри, Т.Шевченко кўчаси, 1-уйда жойлашган АТБ «InFinBank»нинг анжуманлар залида бўлиб ўтадиган навбатдан ташқари ялпи йиғилиш кун тартибига қўшимча савол киритилишини маълум қиламиз.\nАкциядорларнинг навбатдан ташқари ялпи йиғилишига тегишли регламентни тасдиқлаш;\nБанкнинг эълон қилинган имтиёзли акцияларининг якуний ҳажмини аниқлаш;\nБанк уставига киритиладиган қўшимча ва ўзгартиришларни тасдиқлаш.\nНавбатдан ташқари ялпи йиғилишда иштирок этадиган қатнашчилар рўйхати 2019 йил 9 октябрь ҳолатига асосан тузилади.\nБанк кенгаши акциядорлар ва уларнинг вакилларидан йиғилишга шахсни тасдиқловчи ҳужжатлар билан келишни, юридик шахс ҳисобланган акциядорларнинг вакилларидан эса шахсни тасдиқловчи ҳужжатлар билан бирга ишончномани ҳам тақдим этишларини сўрайди.\nЙиғилиш иштирокчиларини рўйхатга олиш жараёни 2019 йил 15 октябрь куни соат 14:30 да бошланиб, соат 15:00 да якунланади.\nКун тартибига оид қўшимча маълумот учун Тошкент шаҳри, Т.Шевченко кўчаси, 1- уй манзилига, шунингдек, 71-202-50-60 телефон рақамларига мурожаат қилишингизни сўраймиз.\nБанкнинг электрон почта манзили ва веб сайти: –info@infinbank.com, www.infinbank.com.


ВИДЕО: Spot роботи одамдан яхши рақсга туша олади! - Terabayt.Uz\nВИДЕО: Spot роботи одамдан яхши рақсга туша олади!\nБундан бир неча кун аввал Boston Dynamics компанияси одамсимон Atlas роботининг ажойиб ҳаракатлари акс эттирилган видеолавҳани тақдим этган эди. Энди ушбу роботсоз ўзининг навбатдаги ишланмаси нимага қодирлигини яна битта видеоролик орқали намоён қилди.\nЎҚИНГ: ВИДЕО: Atlas роботининг ақл бовар қилмас трюкларини томоша қилинг!\nРоботсозлик анча ривожланиб, бу қурилмаларнинг меҳнатидан ҳам фойдаланиш йўлга қўйилган. Жумладан, роботлар мактабда муаллимлик, банкда коллекторлик қилишаётгани, уй таъмирлаши, океандан сузиб ўтгани, балиқларни эргаштиргани ва бошқалар ҳақида ёзганмиз.\nBoston Dynamics’нинг Spot русумли роботи эса Uptown Funk қўшиғи садолари остида тўлақонли рақс тушяпти. Рақс ушбу роботнинг ҳаракатчанлигини ҳамда унинг яратувчисида юмор ҳисси кучли эканини намойиш қилган.\nМана, ўзингиз гувоҳи бўлишингиз мумкин:\nАйтиш керакки, ушбу Spot роботининг яхшиланган модели – SpotMini русумли робот кейинги йил сотувга чиқарилади.\nЎҚИНГ: Роботлар одам эмас: улар шуни ёдда сақлашга мажбур


Карьерага интиласизми? Унда ўзингизни синаб кўринг? | Мулоҳаза қила оладиганлар учун.\nОктябрь 17, 2016 от mulohaza в Психологик тестлар // 0 Комментариев\nҲозирги вақтда барча ўз иш самарасини оширишга ва маълум маънода юқори чўққиларни жалб этишга бағишламоқда. Албатта, ҳар бир киши ўз қобилиятлари ва хоҳишлари миқдорига кўра муваффақиятга эришади. Ушбу тест сизнинг муваффақиятга эришиш ва лавозимингиз ўсишида имкониятларингиз қандайлигини билиб олишга ёрдам беруш учун тақдим этилади.\n1.Сиз бошлаб қўйиб, бироз вақт четга суриб қўйган ишни якунламоқчисиз. Тўсатдан севгилингиз сизга қўнғироқ қилиб, учрашишни сўрамоқда. Қандай йўл тутасиз? А) сиз: «Кейинроқ, азизим” дейсиз ва тишларингизни қисиб, ўз ишингизни ниҳоясига етказасиз;\nБ) «Кетяпман севгилим!” дейсиз ва ҳамма ишни ташлаб, учрашувга югурасиз;\nВ) учрашувни бошқа вақтга кўчирасиз ва ишингизни ниҳоясига етказасиз.\n2. Танлашингиз керак: ёки қувноқ даврага бориш, ё тартибсиз ётган барча қоғозларни тартибга солиш. Нима қиласиз? А) «Меҳнатнинг таги – роҳат!” дея такрорлаб, ишингиз билан машғул бўласиз;\nБ) худди ўша мақолни хурсанд бўлиб эслаб, анчадан буён кутилган фурсат етиб\nкелганига қарор қилиб, ҳаммасини кейинроқ йиғиштириб олишга онт ичиб, кечки\nВ) қоғозларни тезгина тартибга келтирасиз ва кечки зиёфатга жўнайсиз.\n3.Сиздан бошқа одамлар бажара олмайдиган муҳим хизмат ҳақида илтимос қилишди. Қандай ҳаракат қиласиз?\nА) илтимос қилаётган одамнинг елкасига шапатилаб, «Муаммолар йўқ!” дейсиз ва жуда кўп дўстларингизнинг биттасидан фойдаланиб, истаган ишингизни бажарасиз;\nБ) бандлигингизни баҳона қилиб, қўлларингизни кериб кетасиз;\nВ) унинг қўлини узоқ сиқиб турасиз ва бу вақтда ниҳоят, илтимоснинг бир қисмини бажараётганингизни ўйлайсиз.\n4.Ишга берилган кишилар, одатда, кийимни ҳаётнинг мақсади деб ҳисобламайдилар. Сиз учун-чи, кийим нима беради? А) жуда кўп нарса, Ўзимни фирма белгили кийимларсиз тасаввур қилолмайман;\nБ) чиройли кийинишни яхши кўрасиз, чунки бу ўзингизга ҳам, атрофдагилар учун ҳам ёқимлидир;\nВ) ишга кийиниш учун яхши кийим керак. Агар одам яхши кийинмаса, ҳеч ким у билан ишлашни унчалар хоҳламайди.\n5. Кўп вақтингизни дўстларингизга ажратишингизга тўғри келаётганидан ранжийсизми?\nА) дўстларнинг борлиги жуда ажойиб! Уларнинг ёрдами билан барча ишларингизни\nбажарасиз. Сотасиз, харид қиласиз, имзолайсиз, дўстларингизсиз кунингиз ўтмайди;\nБ) дўстлар – жуда яхши! Уларсиз яшолмайсиз, улар сизга оғир дамларда ёрдам\nВ) дўстлар – бу сиз учун ҳамма нарса. Улар билан маслаҳатлашасиз, уларга ёрдам\n6.Суйган кишингизга етарлича миқдорда эьтибор ажратасизми? Ишхонада узоқ қолиб кетган чоғларингизда ҳар доим ҳам унга қўнғироқ қилиб, бу ҳақида огоҳлантирасизми?\nА) ахир бекорчи эмассиз, ишлар билан бандсиз-ку! Бунга шунчаки вақтингиз йўқ;\nБ) қўнғироқ қилиш мумкин, албатта, имкон топганда қўнғироқ қилиб қўясиз ҳам. Бироқ озгина кеч қолсангиз, ҳеч қандай қўрқинчли жойи йўқ, деб ўйлайсиз;\nВ) албатта, қўнғироқ қиласиз! Уни ташвишга солиб бўладими. Аслида, сиз ҳеч қачон кеч қолмайсиз.\n7. Ҳамманинг ўз шахсий ҳаёти бор, ҳатто энг ишга кўмилиб қолган кишиларда ҳам. Шахсий ҳаётга қандай аҳамият берасиз?\nА) оила, уй – бу сизнинг ҳаётингиз. Сиз танлаган кишингизни севасиз, фарзандлар\nкўришни хоҳлайсиз, иш эса – фақат моддий аҳволингизни қўллаб-қувватлаш учун\nБ) ҳа оила – бу ёмон эмас. Баьзан бир-икки оқшомни оила даврасида ўтказиб,\nболаларингиз ва суюкли инсон билан суҳбатлашиб ўтирганингиз яхши, лекин\nишларни унутиш мумкин эмас;\nВ) йўқ, бундай бўлиши мумкин эмас! Бутун умрингизни ошхонада ўтказишга ҳеч\nқачон рози бўлмайсиз! Болаларни бувиси боқаверсин, сиз эса мансабдор\nБалларни жадвалга мувофиқ ҳисобланг.\n1.”а”-5 «б”-3 «в”-10\n2.”а”-10 «б”-5 «в”-3\n3.”а”-10 «б”-3 «в”-5\n4.”а”-3 «б”-5 «в”-10\n5.”а”-10 «б”-5 «в”-3\n6.”а”-10 «б”-5 «в”-3\n7.”а”-3 «б”-5 «в”-10\n60 баллдан ортиқ. Сиз шунчаки истеъдодлисиз! Бундай меҳнатсевар фазилатли инсонни излаб топиш керак. Бутун умрингизни ишга бағишласангиз ва ҳаёт мазмунини ишда деб биласиз. Лекин тўхташ фурсати етмадимикин? Сиз буткул ёлғиз қоладиган дахшатли вақт етиб келиши мумкин, бунга ажабланмаса ҳам бўлади, ахир яқинларингиз ҳақида ўйламайсиз, дўстларингизни эса иш соҳасидаги шериклар сифатидагина қадрлайсиз. Сизга совуқ, яккаю ёлғиз, қалбсиз роботга айланиб қолиш хавф солмоқда.\n35-60 балл. Сиз ўз-ўзингиз бўла оласиз ва ҳаётдан лаззат ола биласиз. Яқинларингиз сиз билан вақтини чоғ ўтказади, уларнинг ҳолидан хабар оласиз ва эьтиборлисиз, лекин шу билан бир қаторда ҳаммасини ўзингизни кузатишни ўзингиз афзал билиб, ишларингизни ҳам ўз ҳолига ташлаб қўймайсиз. Ишга қаттиқ берилиб кетиб, ҳамма нарсани унутмаганингиз яхши. Ишингизни давом эттиринг ва сизни яхши кўрадиган инсонларни унутиб қўйманг, шунда ҳаммаси жойида бўлади.\n35 баллдан ортиқ. Ҳаддан ташқари энгилтаксиз.Кўнгилхушликларга шу қадар берилиб кетиш ярамайди. Ниҳоятда ёқимтой инсонларингизга гап йўқ, лекин иш ҳақида унутиш ярамайди. Бироз жиддийроқ бўлиш керак.\nКамола Исмоилова тайёрлади\nМақола 956 марта ўқилган\tКомментировать Отменить ответ\tВаш электронный адрес не будет опубликован.КомментарийИмя*


09 май 2021, Тошкент вақти: 19:21\nОқ Уй Конгрессга президент Доналд Трамп буйруғи билан уюштирилган дрон ҳужуми ҳақида расмий билдирув юборди.\nЎша ҳужум вақтида Эроннинг Ироққа сафар қилаётган ҳарбий қўмондони Қосим Сулаймоний ўлдирилган эди.\nБилдирув АҚШнинг 1973 йили қабул қилинган “Ҳарбий ваколатлар тўғрисида”ги қонунига кўра, 4 январда жўнатилди. Қонун талабига кўра, президент маъмурияти Конгрессни қуролли кучларни ҳарбий амалиётга жалб қилиш ёки келгуси ҳаракатлар ҳақида 48 соат ичида хабардор қилиши шарт.\nОқ Уй билдирувнинг таҳрир қилинган варианти эълон қилиниши ёки қилинмаслиги ҳақида зудлик билан изоҳ бермади, унинг тафсилотлари махфийлигича қолмоқда.\nАксарият республикачилар Трампнинг бу амалини мақтаётган бўлса, кўплаб қонун чиқарувчи демократлар президентни ҳужум борасида Конгресс розилигини олмагани ёки уни хабардор этмагани учун танқид қилди. Улар айни ҳужум Қўшма Штатларни Эрон билан урушга тортиши мумкинлигидан хавотирланмоқда.\nДемократларнинг Вакиллар палатасидаги етакчиси, спикер Нэнси Пелоси кейинчалик бу билдирув “жавобдан кўра кўпроқ саволлар туғдираётгани”ни айтди.\nТрамп “урушни тўхтатиш” учун буйруқ бергани, Сулаймоний АҚШ ва иттифоқчилари манфаатларига “муқаррар ва мудҳиш” ҳужумларни режалаштираётган бўлганини даъво қилди.\n62 яшар Сулаймоний Эроннинг қаттиққўл сиёсат тарафдори бўлган Ислом инқилоби соқчилари корпуси (ИИСК) чет элдаги бўлинмаси “Қудс” қўшини қўмондони эди.\nҚўшма Штатлар “Қудс”ни чет эл террорчилик ташкилотлари рўйхатига киритган.


Қорақалпоғистон Республикасининг собиқ прокурори, 3-даражали Давлат адлия маслаҳатчиси Хакимбай Аширович Халимов 66 ёшида вафот этди. Бу ҳақда Бош прокуратура матбуот хизмати раҳбари Ҳаёт Шамсутдинов маълум қилди.\n«Бош прокуратура раҳбарияти ва жамоаси Қорақалпоғистон Республикаси прокуратураси органларида хизмат қилган 3-даражали Давлат адлия маслаҳатчиси Халимов Хакимбай Ашировичнинг вафоти муносабати билан марҳумнинг қариндош ва яқинларига чуқур таъзия изҳор этади», дейилади бош прокуратура матбуот хизмати хабарида.\nМаҳаллий ОАВ маълумотига кўра, унда бир неча кун аввал коронавирус инфекцияси аниқланганди.\nХакимбай Халимов 1998 йилдан Қорақалпоғистон Республикаси прокурори - Ўзбекистон Республикаси бош прокурорининг собиқ ўринбосари лавозимида ишлаган. Шунингдек, 2017-2019 йилларда Қорақалпоғистон Республикаси Халқ қабулхонаси бошлиғи бўлган.\nУ сўнгги вақтларда Қорақалпоғистон Республикаси прокуратурасида бўлим бошлиғи сифатида ишлаб келаётганди.


Исроил Мадримов навбатдаги жангини чемпионлик камари учун ўтказадими?\n21 декабрь, 2021, 22:20\nБатафсил таҳлил қиламиз.\n17 декабрь куни бўлиб ўтган профессионал бокс оқшоми кўпчиликнинг диққат марказида бўлди. Асосий жанг супер ярим ўрта вазн тоифасида (69,8 кг) WBА жаҳон чемпионлик камари учун элиминатор (саралаш) мақомида ўтди. Унда ушбу йўналиш рейтингида иккинчи ўринда бораётган ҳамюртларимиз Исроил Мадримов ва рейтинг етакчиси франциялик Мишель Соро ўзаро баҳс олиб борди. Жанг натижаси эса кўпчилик мухлислар, бокс оммасининг эътирозига сабаб бўлмоқда.\nБарчаси қандай бўлди?\nЖангнинг дастлабки раундларида ташаббус ва нисбатан аниқлик Соро томонида бўлди. У ринг марказини эгаллаган ҳолда ўзининг асосий қуроли - жеблари орқали Мадримовга анчагина қийинчилик туғдирди. Иккинчи қисмда эса Мадримов унга қарши яхши тактика ишлатди. Бўйи ва қўллари узун бўлган Сорога яқин масофада ишлаш ноқулай бўлди ва асосан Мадримов аниқроқ ҳаракат қилган ҳолда умумий устунликни ўз қўлига олди. Барчаси 9-раундга келганда содир бўлди. Раунднинг сўнгги 20 сонияси қолгунига қадар Соро устунлик қилаётган эди. Аммо Мадримов бирданига зарбалар сериясини йўллай бошлади. Зал шовқин билан оёқда турди ва бунинг натижасида испаниялик рефери Салвадор Салва қўпол хатога йўл қўйди.\nРаундни якунловчи гонг чалинганидан сўнг ҳам Мадримов жавобсиз 7 та зарба йўллади ва рефери жангни тўхтатиш ишорасини берди. Ха, бу раундни эмас жангни тўхтатиш учун ишора эди. Бир қарашда ҳолатдан келиб чиқиб айтадиган бўлсак, ҳақиқатда бу вазиятда Соро кучли зарбалар натижасида ўзини қисман йўқотган ва пассив ҳимояга кириб кетган эди. Бу ҳолатда жангни тўхташи адолатли, лекин гонг чалинганидан сўнг ҳам давом эттирилиши қоидага зид ҳолат бўлди. Соронинг мураббийлари табиийки бунга кескин эътироз билдирди. Рефери эса буни эшитмаганини таъкидлади. Бироз муддатли муҳокамалардан сўнг баҳс давом эттирилмайдиган ва натижада ўз ўрнида қоладиган бўлди. Баҳснинг расмий натижаси бўйича Мадримов 9-раундда техник нокаут билан ғалаба қозонди.\nБу ҳолатни чет эллик мутахассислар ва мухлислар кескин танқид қили. "Жанг натижаси бекор қилиниши керак", - деган фикрлар билдирилди. Аммо бир томондан натижанинг бекор қилиниши боксчи учун адолатсизлик бўлади. Чунки бу ерда хато боксчидан эмас реферидан ўтди. Боксчилар эса ўз ишини бажарди.\nТўхтатилгунга қадар ҳисоб қандай эди?\nМуддатидан олдин якунига етган жангларда, якунга қадар очколар бўйича ким олдинда бўлгани ҳар доим ҳам кўпчиликнинг қизиқишига сабаб бўлади. Қайдномадаги ҳисоб-китобда Луижи Баскералли 76-76 дуранг, Гжегорж Моленда 76-75, Жеоржи Эзекиев 78-74 ҳисобида Мадримов устунлигини қайд этаётган эди. Буни қарангки, ҳисоблар қайдномаси ҳам хатодан холи эмас экан. Ҳар бир раунддан сўнг жанг супервайзери очколарни қайдномага тушириб боради. Унга эътибор билан қаралганда, ўртадаги устунда Гжегорж Моленда ҳисоби 8 раунд якунига кўра 67-66, сўнги раундда 10-9 берилгач 77-75 кўринишига келиши керак эди. Қайдномада эса бу 76-75 дея ҳисоб китобда ҳам хатоликка йўл қўйингани маълум бўлди.\nЭнди жанг натижаси бекор қилинадими ёҳуд Мадримовнинг навбатдаги жанги кимга қарши бўлиши мумкин?\nКатта эҳтимол билан натижа бекор қилинмайди. Аммо буни WBА қабул қиладими ёки йўқми бу ҳозирча бироз сўроқ остида. Ташкилот расмий сайтида Мадримовнинг ғалабаси хабар сифатида ҳам ёзилди. Лекин кўп танқидлар сабаб, ташкилот ўз имижига путур етказмаслик нуқтаи назаридан, ушбу боксчилар ўртасида реванш учун буйруқ бериш варианти ҳам йўқ эмас.\nҚолаверса, ушбу йўналишда амалдаги WBА, WBC ва IBF жаҳон чемпионлик камарлари эгаси америкалик Жермел Чарло 2022 йил 26 февраль куни WBО чемпиони Браян Карлос Кастанога қарши мутлақ чемпионлик мақомидаги реванш жангини ўтказиши белгиланган. Ундан сўнг Чарлони IBF йўналишида мажбурий даъвогар ҳисобланган Баҳрам Муртазалиев кутиб турибди. Бу жанглар бўлиб ўтишига тахминан 8, 9 ой вақт керак.\nДемак, Мадримовнинг навбати келгунига қадар камида яна 1 йил муддат бор. Бу вақт оралиғида у бир нечта жанглар ўтказиши мумкин. Сорога қарши бошқаларнинг назридаги шубҳали ғалаба унинг кейинги фаолиятида ҳам бот-бот эсланиши турган гап. Шу нуқтаи назардан қараганда, Исроил Мадримов ва Мишель Соро ўртасида реванш жангини ўтказилиши ва Мадримов уни ҳеч қандай шубҳага ўрин қолдирмаган ҳолда мағлуб этиши ҳам натижа томондан, ҳам янада кўпроқ тажриба олиш учун айни муддао бўлар эди. Шундан сўнг ҳам чемпион Чарло бошқа йўналишда мажбурий ҳимоя ўтказгунига қадар Мадримовда бир икки жанг учун вақт етарлича бўлади.\nНима бўлган тақдирда ҳам ҳамюртимизга омад тилаб қоламиз ва чемпионлик камарларини юртимизга олиб келишига тилакдошмиз!\nЖалол Ахмедов тайёрлади.\nПрофессионал бокс. WBC рейтинги янгиланди ёҳуд Исроил Мадримов кучли 15 ликда\nЯна бир профессионал боксчимиз WBA рейтингига киритилди\nРасман: Мадримов ва Соро жанги натижасини бекор қилиш учун ҳаракат бошланди


Ўзбекистон Республикаси фуқаролари 2015й. 29 мартда бўлиб ўтадиган Президент сайловларида иштирок этиш учун таклиф этиладилар!\nЯкшанба, 2015 йилнинг 29 март куни Ўзбекистон Республикаси Президенти сайлови бўлиб ўтади.\nЎзбекистон Республикаси «Фуқаролар сайлов ҳуқуқларининг кафолатлари тўғрисида»ги қонунига мувофик, Ўзбекистон фуқаролари жамият ва давлат ишларини бошқаришда бевосита ҳамда ўз вакиллари орқали иштирок этиш ҳуқуқига эгадирлар. Бу ҳуқуқ фуқароларнинг референдумларда, Ўзбекистон Президенти сайловида ва ҳокимиятнинг вакиллик органлари сайловида қатнашиши орқали амалга оширилади.\nЎзбекистон Республикаси Марказий сайлов комиссияси Олий Мажлиснинг тўрт сиёсий партияси томонидан Ўзбекистон Президенти сайловида иштирок этиш учун тақдим этилган номзодларни рўйхатга олди (кўчириб олиш).\nҲар бир кандидатнинг таржимаи ҳоли ва сайловолди дастурлари билан қуйидаги манзилда танишиш мумкин: http://elections.uz/uzb/events/candidates/\nЎзбекистоннинг Лондондаги элчихонаси қошида 14-сон Тошкент шаҳар сайлов округига бириктирилган 23-сон Сайлов участкаси тузилган. Қуйидаги таркибда Участка сайлов комиссияси тузилган:\n1) Отабек Акбаров, Ўзбекистон Элчиси, комиссия раиси;\n2) Жамшед Сафаров, Элчихона маслаҳатчиси, комиссия аъзоси;\n3) Султонбек Имамов, Элчихона биринчи котиби, комиссия аъзоси;\n4) Рустам Исмаилов, Элчихона иккинчи котиби-консули, комиссия аъзоси;\n5) Отабек Хожиматов, Элчихона атташеси, комиссия котиби;\n6) Акмал Саатов, Элчихона катта бухгалтери, комиссия аъзоси.\n23-сон Сайлов участкаси координатлари:\nМанзили: Embassy of the Republic of Uzbekistan, 41 Holland Park, W11 3RP London.\nТелефон: +44 (0) 2072297679\nФакс: +44 (0) 2072297029\nЭлектрон почта: info@uzbekembassy.org\n23-сон Сайлов участкаси 2015 йил 29 март куни Лондон вақти билан соат 06:00 дан 20:00 гача фаолият олиб боради. Сайлов участкасида сайловга бағишланган батафсил маълумот, санъат кўргазмаси жойлаштирилади, ҳамда палов ва бошқа узбек миллий таомлари ва ичимликларига бой байрамона стол ёзилади.\nҲурматли ватандошлар! Сизларни Ўзбекистон Республикаси Президенти сайловида иштирок этиш учун таклиф этамиз!\nСайловда қатнашиш учун фуқаронинг бевосита иштирок этиши ва амалдаги Ўзбекистон фуқаролик паспортига эга бўлиши талаб этилади. Сайловда аввал Элчихонанинг консуллик рўйхатида турган Ўзбекистон фуқаролари билан бир қаторда, Буюк Британияда вақтинча яшаётган ва шу вақтгача рўйхатдан ўтмаган фуқаролари, масалан – туристлар, хизмат сафаридагилар ва бошқалар, иштирок этишлари мумкин. Буюк Британия, Норвегия ва Ирландияда доимий ёки вақтинчалик яшаётган Ўзбекистон фуқаролари учун сайлов куни консуллик рўйхатидан ўтиш таклиф этилади.\nЎзбекистон Республикасининг Лондондаги элчихонаси


ЎЗ -ЎЗИГА ИШОНИШ\n– жиноятни содир этган шахс ўз хулқ-атвори қонунда назарда тутилган ижтимоий хавфли оқибатлар келтириб чиқариши мумкинлигига кўзи ета туриб, эҳтиёткорлик чора-тадбирларига онгли равишда риоя этмаган ҳолда бундай оқибатлар келиб чиқмаслигига асоссиз равишда умид қилиши.\nЎЗ -ЎЗИДАН ҲАҚИҚИЙ БЎЛМАГАН БИТИМЛАР\n– ФКда белгилаб қўйилган асосларга кўра, суд ҳақиқий эмас деб топилишидан қатъи назар ҳақиқий эмас деб ҳисобланадиган битим. Ўз-ўзидан ҳақиқий бўлмаган битим ҳақиқий эмаслигининг оқибатларини қўлланиш тўғрисидаги талабни ҳар қандай манфаатдор шахс қўйиши мумкин. Суд бундай оқибатларни ўз ташаббуси билан қўллашга ҳақли.\n– чет эл давлати жисмоний ва юридик шахсларига муайян ҳуқуқларни, мазкур ҳуқуқларни тақдим этувчи давлатнинг жисмоний ва юридик шахсларига мазкур чет эл давлатида худди шундай ҳуқуқлардан фойдаланиш шарти билан тақдим этилишидир.\n– Ўзбекистон Республикаси Бош прокуратурасига Ўзбекистон Республикаси Президенти томонидан лавозимига тайинланадиган ҳамда лавозимидан озод этиладиган Ўзбекистон Республикаси Бош прокурори раҳбарлик қилади. Ўзбекистон Республикаси Бош прокурори Ўзбекистон Республикаси Президенти томонидан лавозимига тайинланадиган ҳамда лавозимидан озод этиладиган биринчи ўринбосарига, ўринбосарларига эга бўлади. Ўзбекистон Республикаси Президентининг Ўзбекистон Республикаси Бош прокурори ҳамда унинг ўринбосарларини лавозимига тайинлаш ҳамда лавозимидан озод этиш тўғрисидаги фармонлари Ўзбекистон Республикаси Олий Мажлисининг Сенати томонидан тасдиқланади. Ўзбекистон Республикаси Бош прокуратурасида бош бошқармалар, бошқармалар ва бўлимлар ташкил этилади. Ўзбекистон Республикаси Бош прокурорининг катта ёрдамчилари ва ёрдамчилари, бош бошқармалар, бошқармалар, бўлимларнинг бошлиқлари, уларнинг ўринбосарлари, катта прокурорлар, прокурорлар, алоҳида муҳим ишлар бўйича катта терговчилар ва алоҳида муҳим ишлар бўйича терговчилар Ўзбекистон Республикаси Бош прокурори томонидан лавозимга тайинланадилар ва лавозимдан озод этиладилар.\nЎЗБЕКИСТОН РЕСПУБЛИКАСИ БОШ ПРОКУРАТУРАСИ ҲУЗУРИДАГИ СОЛИҚ ВА ВАЛЮТАГА ОИД ЖИНОЯТЛАРГА ҚАРШИ КУРАШИШ ДЕАРТАМЕНТИ ҲАМДА УНИНГ ЖОЙЛАРДАГИ БЎЛИНМАЛАРИ\n– Ўзбекистон Республикаси Бош прокуратураси ҳузурида Солиқ ва валютага оид жиноятларга қарши курашиш департаменти ташкил этилади. Департаментга лавозимига кўра Ўзбекистон Республикаси Бош прокурорининг ўринбосарига тенглаштирилган, Ўзбекистон Республикаси Президенти томонидан лавозимга тайинланадиган ва лавозимдан озод этиладиган Департамент бошлиғи раҳбарлик қилади. Департамент бошлиғининг ўринбосарлари Департамент бошлиғининг тақдимномасига биноан ҳамда Ўзбекистон Республикаси Президенти билан келишилган ҳолда Ўзбекистон Республикаси Бош прокурори томонидан лавозимга тайинланади ва лавозимдан озод этилади. Ҳудудий бошқармаларнинг бошлиқлари ва уларнинг ўринбосарлари, Департаментнинг туман ва шаҳар бўлимлари бошлиқлари Департамент бошлиғининг тақдимномасига биноан Ўзбекистон Республикаси Бош прокурори томонидан лавозимга тайинланадилар ва лавозимдан озод этиладилар. Департаментни ҳамда унинг жойлардаги бўлинмаларини ташкил этиш ва уларнинг фаолият кўрсатиш тартиби қонун ҳужжатларида белгилаб қўйилади.\n– Ўзбекистон Республикаси Президенти томонидан лавозимига тайинланадиган ҳамда лавозимидан озод этиладиган прокуратура органлари тизимига раҳбарлик қиладиган энг юқори масъул мансабдор шахс. Ўзбекистон Республикаси Бош прокурорининг ваколат муддати – беш йил.\nЎЗБЕКИСТОН РЕСПУБЛИКАСИ БОШ ПРОКУРОРИНИНГ ВАКОЛАТЛАРИ\n– Ўзбекистон Республикаси Бош прокурори прокуратура органларига раҳбарлик қилади ва улар фаолияти устидан назоратни амалга оширади. Ўзбекистон Республикаси Бош прокурори: Ўзбекистон Республикаси Олий Мажлисининг Қонунчилик палатасига қонунчилик ташаббуси билан мурожаат этиши мумкин; Ўзбекистон Республикаси Конституциявий судининг мажлисларида иштирок этиши, унинг кўриб чиқиши учун масалалар киритиши ва кўрилаётган масала юзасидан фикр билдириши мумкин; Ўзбекистон Республикаси Олий суди Пленуми мажлисларида иштирок этади, кўрилаётган ишлар бўйича ва муҳокама қилинаётган масалалар юзасидан фикр билдиради, қонун ҳужжатларини қўллаш билан боғлиқ масалалар бўйича Пленум тушунтиришлар бериши хусусида таклифлар киритади; Ўзбекистон Республикаси Олий хўжалик суди Пленуми мажлисларида иштирок этади, муҳокама қилинаётган масалалар юзасидан фикр билдиради, қонун ҳужжатларини қўллаш билан боғлиқ масалалар бўйича Пленум тушунтиришлар бериши хусусида таклифлар киритади; Ўзбекистон Республикаси Бош прокуратураси ҳайъатининг таркибини тасдиқлаш тўғрисидаги таклифларни Ўзбекистон Республикаси Президентига киритади; прокуратура органлари ходимларига даражали унвонлар беради ва олий даражали унвонлар бериш тўғрисидаги тақдимнома билан Ўзбекистон Республикаси Президентига мурожаат этади; прокуратура органлари ходимларини Ўзбекистон Республикаси давлат мукофотларига тақдим этади; прокуратура органлари ходимларини “Ўзбекистон Республикаси прокуратурасининг фахрий ходими” кўкрак нишони билан тақдирлайди; буйруқлар чиқаради ҳамда прокуратура органларининг таркибий бўлинмалари тўғрисидаги низомларни тасдиқлайди; чет эл давлатларининг тегишли органлари билан хамкорлик тўғрисидаги битимлар тузади; қонун ҳужжатларига мувофиқ бошқа ваколатларни амалга оширади. Ўзбекистон Республикаси Бош прокурорининг буйруқлари ва бошқа ҳужжатлари (индивидуал хусусиятга эга бўлган ҳужжатлар бундан мустасно) Ўзбекистон Республикасининг Конституцияси ва қонунларига зид бўлса, Ўзбекистон Республикаси Конституциявий судининг қарори асосида бекор қилинади.\nЎЗБЕКИСТОН РЕСПУБЛИКАСИ БОШ ПРОКУРОРИНИНГ ҲИСОБДОРЛИГИ\n– Ўзбекистон Республикаси Бош прокурори Ўзбекистон Республикаси Президенти ва Ўзбекистон Республикаси Олий Мажлисининг Сенати олдида ҳисобдордир. Ўзбекистон Республикаси Бош прокурори Ўзбекистон Республикаси Президентига: қонунийлик ҳамда жиноятчиликка қарши курашнинг ҳолати тўғрисида – мунтазам равишда; ўта оғир жиноятлар ва фавқулодда ҳодисалар тўғрисида – зудлик билан; прокуратура органлари амалга оширган ишлар тўғрисида – ҳар олти ойда ахборот тақдим этади. Ўзбекистон Республикаси Бош прокурори Ўзбекистон Республикаси Олий Мажлисининг Сенатига ўз фаолияти ҳақида мунтазам равишда ҳисобот беради.\nЎЗБЕКИСТОН РЕСПУБЛИКАСИ БЮДЖЕТ ҲУҚУҚИ\n– давлат бюджет қурилиши ва бюджет тизими, бюджет тизими даромадлари ва харажатлари тузилмаси, уларнинг турли даражадаги бюджетлар ўртасида тақсимланиши, давлат ва унинг маъмурий-ҳудудий тузилмалари ваколати, бюджет жараёни ва бюджет назоратини белгиловчи молиявий-ҳуқуқий меъёрлар мажмуи.\nЎЗБЕКИСТОН РЕСПУБЛИКАСИ ДАВЛАТ ҲОКИМИЯТИНИНГ ТАРМОҒИ\n– ҳокимиятнинг қонун чиқарувчи, ижро этувчи ва суд ҳокимиятига бўлиниши принципига асосланади.


"Ўзбек элчихонаси эшигида" — Москва\nЎзбекистоннинг Москвадаги элчихонаси остонасига йиғилган ўзбекистонликлар.\n“Ўзбек элчихонаси эшигида” рукнининг бу сонида Озодликка мурожаатларда номи кўп тилга олинган Ўзбекистоннинг Москвадаги элчихонаси консуллик хизмати ҳақида гап боради.\nОзодлик таҳририятига бу консулликка иши тушган ва ўз мурожаатига тегишли жавоб ололмаганини айтиб, боғланган ўзбекистонликлар талайгина.\nБуларнинг аксарияти паспортини йўқотган, паспорти яроғсиз ҳолга келгани боис янгилашга мажбур бўлган, Россияда фарзанди туғилган ёки Ўзбекистондаги ижтимоий ҳолатига оид маълумотнома керак бўлган ўзбеклардир.\nРоссия ҳудудида 25 ёшга тўлган ва охирги 6 ой ичида ишсиз бўлгани учун йўлкирага пул тополмай, хорижда паспорти муддатини ўтказиб юборган Абдулла Хотамов булардан биридир.\n- Москвадаги элчихона дарвозаси олдида юзтача қўриқчи. Шулардан ўтиб-ўтиб, ичкарига кирдик ва тушунтирдик: аҳвол шунақа-шунақа, Ўзбекистонга боришга ҳеч шароит йўқ, 7 кун қолди паспортнинг муҳлати тугашига, нима ёрдам бера оласизлар, десак, керак бўлса, пул топасизларда, деган жавоб бўляпти. Мен Ўзбекистон элчихонасини давлатимизнинг Россияда юрган, қийин аҳволга тушиб қолган фуқароларини ҳимоя қилувчи бир вакили, деб тушунардим. Наҳотки, элчихонамиз менга ёрдам бермаса? - дея Озодликка мурожаат қилган эди Россия ҳудудида 25 ёшга тўлган Абдулла Хотамов.\nМосквадаги Ўзбекистон элчихонаси консуллигига мурожаат қилишдан олдин Озодлик бироз аввал таҳририятга муаммосини сўзлаган Абдулла Хотамовнинг аҳволи билан яна қизиқди.\nАммо, айрим танишларининг ижара уйида бекитиқча жон сақлаб тургани, ишсиз бўлгани боис ҳужжатсиз қолгани, ҳужжатсиз бўлгани боис бундан буёғига ҳам ишсиз қолиши аниқлигидан нолиган Абдуллани топишнинг имкони бўлмади.\nМосквадаги консулликка иши тушиб борганини айтган яна бир тингловчи эса 31 ёшли Нафиса Пардаева эди. У консулликдан сўраган ҳужжатини олгани, аммо ҳужжатни олиш учун кетган муддат чўзилгани ҳамда порахўрликка гувоҳ бўлгани ҳақида сўзлаган эди.\n- Дарвозахонада 4 та охранник. Ярим соат турдим навбат кутиб. Шунда ўша ерда юрган укам қатори йигитлар: "Опача ҳозир бир йигит чиқади, шунга 1 ярим минг рубл берсангиз, бир пастда справкани тўғирлаб беради", дейишди. Бу қарийб 50 доллар пул. Мен рози бўлмадим. Кейин ҳалиги бола чиқди, уларнинг пулини олди ва кириб кетди. Элчихонанинг ходими эканда у бола. Ёш, тошкентлик йигит. Парадний эшикдан чиқди, - деган эди Нафиса Ўзбекистоннинг Россиядаги элчихонаси Консуллик бўлимида гувоҳ бўлгани ҳодисани ҳикоя қилар экан.\nБу каби Озодликка боғланган яна кўплаб ўзбекистонликлар Ўзбекистоннинг Москвадаги элчихонаси Консуллик хизмати биноси олдидаги турнақатор навбат, қўпол муомала ва порахўрликдан норози бўлиб гапирган.\nБиз мурожаатларда йиғилган эътирозлар ва арзу-шикоятларни жамлаб, элчихонанинг консуллик бўлимига мурожаат қилдик.\nЯрим расмий тасдиқ ва инкор...\nЭлчихонанинг расмий сайтида берилишича, Ўзбекистоннинг Москва шаҳридаги элчилиги биноси Погорельский тор кўчаси, 12 –уйда; Консуллик хизмати биноси эса Казачий 2-тор кўча, 2-уйда жойлашган.\nОдатан, Ўзбекистон фуқароларининг иши ўз давлати элчилигининг Консуллик хизматига тушгани боис биз консулликнинг расмий сайтда берилган – 7 (499) 230-13-01, - 7 (499) 230-00-54 телефон рақамларига қўнғироқ қилдик.\nБу рақамлар орқали консуллик ходимлари билан боғланиш осон кечмади.\nРасмий сайтда номлари тилга олинган: Бош консул, элчи маслаҳатчиси Қоратоев Шавкат Ниғматуллаевич, Биринчи котиб Абдураҳмонов Зафар Хамидович, Иккинчи котиб Намозов Ҳусан Намозович, Учинчи котиб Алиқулов Бурҳон Абдуҳошимович, Катта реферант Шермуҳамедова Дилдора Файзиевналарнинг бирортаси билан расмий сайтда Россияда юрган миллионлаб ўзбекистонлик фуқаролар эътиборига ҳавола қилинган телефон рақамлари орқали боғланишнинг имкони бўлмади.\nФақат бир киши – ўзини консулнинг катта ёрдамичиси Арсен Ибрагимов, деб таништирган ва - 7 (499) 230-00-54 телефон рақамига такрор-такрор қўнғироқлардан бирига жавоб берган ходим Озодлик мухбири билан бирозгина суҳбатлашди.\nАммо, мухбир билан микрофонсиз суҳбатлашган ва интервю ҳақидаги сўровга: «Бир соатлардан кейин боғлансангиз, интервю беришим мумкин», деб жавоб берган бу ходимдан ҳам интервю олишнинг имкони бўлмади.\nОзодлик ваъдалашилгани каби бир соатдан сўнг боғланди, аммо гўшакни ҳеч ким кўтармади.\nКейин 10 дақиқа, яна 10 дақиқа, яна 10 дақиқадан кейинги қўнғироқларга ҳам жавоб бўлмагани боис Озодлик ўзини консулнинг катта ёрдамчиси, деб тақдим қилган Арсен Ибрагимов билан микрофонсиз суҳбатдан олинган маълумотлар билан чекланишга мажбур бўлди.\n"Консуллик олдида турнақатор навбат бор, аммо..."\nЎзини Ўзбекистоннинг Москвадаги элчихонаси консулининг катта ёрдамчиси, дея таништирган ходим консуллик биноси олдида ҳамиша турнақатор навбат бўлиши ва фуқароларнинг баъзан, кунлаб навбат кутиши мумкинлигини инкор қилмади.\nАммо унинг сўзларига кўра, навбат кутаётганлар узоғи билан 3 соатча пойлашлари мумкин, холос.\nСуҳбатдош консуллик қабул бўлимининг ярми бино ичида, ярми ҳовлида экани ва у ерга бир вақтнинг ўзида бир ярим мингта одам сиғиши мумкинлигини айтиб: «Биз кунига 500-400 одамни қабул қиламиз. 6 та дарчада хизмат кўрсатамиз. Ўзингиз ўйланг, бунча одамнинг орасида кутишга тўғри келади баъзида. Аммо, уч ҳафталаб кутиш йўқ, бу тўғри гапмас», деди.\nУ суҳбатлашганимиз кунда Ўзбекистоннинг Москвадаги консуллиги 400дан ортиқ одамни қабул қилганини айтди.\n«Кўпчилигига справка керак, бугун кечки пайтнинг ўзида олиб кетади, муаммо йўқ», деди ўзини консуллик ходими, деб таништирган Ибрагимов.\n"Ҳужжатни Москвадаги консуллик эмас, ИИВ кечиктиради"\nТингловчиларнинг консулликдан олиниши лозим ҳужжатларни кунлаб, баъзан, ҳафталаб кутишлари ҳақидаги фикрларини ҳам ўзини консуллик вакили, деб таништирган суҳбатдош мутлақо инкор қилди.\nУнинг айтишича, бир парча қоғоз учун ўзбекистонликларни ҳафталаб куттириш практикаси умуман йўқ. Аммо, баъзан 2-3-4 кунлаб кутишга тўғри келади ва бу консулликнинг иродаси билан бўлмайди.\n«Масалан, паспорт йўқотган бўлса, биз Ўзбекистонга МВДга запрос берамиз ва кутамиз. Тошкентдан жавоб бир кунда келади кўпинча, Самарқанддан 3 кунда, допустим Чирчиқданам 2-3 кунда келади», деди суҳбатдош.\nУнга кўра, Ўзбекистон Ички ишлар вазирлигига жўнатилган сўровга жавобнинг қачон келиши номаълум ва шу боис, ҳужжатни сўраб келган фуқарога ҳам фалон куни келинг, дейиш имконсиз.\n«Иши зарурларга кутиб туринг, деймиз. Қолганларига 3 кундан кейин келинг, деймиз. Баъзилари энди ҳар куни келадида, ўтиради шу ерда эрталабдан кечгача», деди Ўзбекистоннинг Москвадаги элчихонаси консуллиги ходими Озодлик билан ўзаро суҳбатда.\n"Фуқарога консуллик эмас, милиция ходимлари қўполлик қилади"\nЎзбекистоннинг Москвадаги элчихонаси консуллиги ходими Озодлик билан суҳбатда мурожаат қилган фуқароларнинг эшикдан нари қўполлик билан қайтарилганига оид маълумотларни ҳам инкор қилди.\nАммо, у элчихона биносини қўриқлаб, дарвоза олдида турадиган қўриқчиларнинг ҳатти-ҳаракатларига элчихона жавоб бермаслигини ҳам қўшимча қилди.\n«Бу қўриқчиларни МВД жўнатган, биз уларнинг ишига аралаша олмаймиз. Лекин улар ҳам келганларга яхши муомала қилади, унақа сўкинишлар йўқ», деди қисқагина қилиб консуллик ходими.\nКейин биз конкрет мисоллар келтирдик ва жумладан, Нафиса Пардаеванинг мурожаатини етказдик.\n“Баъзида, шунақа қўполлик бўлиши мумкиндир, мен билмасам, лекин бунга бизнинг алоқамиз йўқ. Тушунинг ҳар куни 500 одамга бирдек яхши муомала қилиш қийин. Улар орасида ҳар хили бор”, деди бу ходим.\nҲар хили бор дер экан, консуллик ходими, консулликка биринчи қабулдаёқ ҳужжатларни тўлиқ тўплаб, тўғри тўлдириб топширадиганлар ва ҳар келганида бир ҳужжати кам бўладиган, ҳужжатларни тўлдирар экан, қайта-қайта хато қиладиганлар ўртасидаги тафовутни назарда тутаётганини аниқлаштириб ўтди.\nШу тариқа у аслида консулликнинг олдидаги турнақаторга кўпроқ ишини тўкис битира олмайдиганлар сабаб бўлишини урғулаб ўтди.\nБироқ, қандай бўлишидан қатъий назар Россияда бирор муаммога учраб, элчихонанинг консуллик бўлимига борганлар Ўзбекистон фуқаролари экани ва консуллик уларни ҳимоя қилишга масъул эканини тан олган Ибрагимовга сўнгра порахўрлик ҳақидаги мурожаатларни ҳам баён қилдик.\n"Порахўр ходимлар йўқ, товламачилар бор"\nМосквадаги консулликка иши тушиб борганини айтган 31 ёшли Нафиса Пардаева у ерда порахўрликка гувоҳ бўлганини сўзлаб берган эди.\n“Консулликнинг асосий дарвозасидан бирров ташқарига чиқадиган ва одамлардан 1 минг – 1 ярим минг рублдан пул олиш эвазига тегишли ҳужжатларни қисқа муддатда тайёр қилиб берадиган, тошкентлик ёшгина йигит”, дея Нафиса Пардаева тилга олган ҳолатга Арсен Ибрагимов мутлақо хотиржам муносабат билдирди.\nУнга кўра, консуллик биноси олди ҳамиша гавжум бўлади ва одамлар орасида товламачилик қилиб юрганлар кўп кузатилади.\n“Бизга баъзида биздан олинган, деган документларни олиб келишади, а печатлар бизникимас. Шунақа мошшениклар ҳам учрайди”, деди консуллик ходими Озодлик мухбири билан микрофонсиз суҳбатда.\nАммо: “У ҳолда элчихонанинг катта дарвозасидан бемалол кириб-чиқиш ҳаққига эга товламачилар ҳам бўладими?” деган саволга жавоб бераркан, консуллик ходими бирозгина ўйланиб қолди.\nКейин Озодлик мухбири саволни бошқачароқ қўйди: “Сиз одамлардан пора олмайсиз, лекин қайсидир ҳамкасбингиз олиши мумкиндиру, балки сиз буни билмассиз?”\nАрсен Ибрагимов бу саволга: “Бўлиши мумкин. Лекин, кимда-ким бирор ходим пора олаётганини кўрса, дарҳол элчига ариза билан мурожаат қилсин, конкрет номини кўрсатсин ўша ходимни”, деб жавоб берди.\n“Ҳеч шунақа ҳамкасбларингиз бўлганми?” дейилган саволга эса бу ходим консулликнинг ходимлари ҳар бир йилда алмашиши ва у ўз тажрибасида пора олган консуллик ходимини учратмаганини айтди.\nЯрим расмий тасдиқ ва инкорга жавоб\nЎзбекистоннинг Москвадаги консуллигига қилинган такрор ва такрор мурожаатлардан бирига жавобан ўзини Ўзбекистоннинг Москвадаги элчихонаси консулининг катта ёрдамчиси, дея таништирган Арсен Ибрагимовдан олинган маълумотларга муносабатини сўраб, Озодлик мухбири яна Нафиса Пардаевага боғланди.\nПардаева консулликдан шикоятларга инкордан бошқа жавоб олиб бўлмаслигига ишончи комил эканини айтар экан, мана бу гапларни қўшимча қилди:\n“Эссизгина, пул йиғиб кетган йигитнинг карточкаси ҳам бор эди, исмини кўриб қолмаган эканман. Ёмғир ёғиб турганига ўзим билан оввора эдим. Лекин мен ўзим зарур ҳужжатни уч ҳафта ичида олганим рост. Биринчи котиб Абдураҳмонов З., деган киши уч кундан кейин имзо қўйиб берган. Ўшалар ўзи биладику ахир вазиятни”.\nРасмий сайтда берилган маълумотга кўра, "Абдураҳмонов З." биринчи котиб Абдураҳмонов Зафар Хамидовичдир ва Озодлик у кишидан Пардаеванинг арзига муносабат ололмади.\n"Ўзбек элчихонаси эшигида..." туркумининг келгуси лавҳаларида ҳам тингловчи ва муштарийларимиз тилга олган конкрет мауммолар юзасидан Ўзбекистоннинг турли давлатлардаги элчихоналари, консуллик хизматларидан жавоб олишга уринишда давом этамиз.\nбизга қўнғироқ қилинг: +420 221 123 437, +420 608 549 460


Юртнинг қадрини бил, халқнинг дардини » Зарафшон Газетаси\n"Ҳурматли Шавкат Миромонович!\nШундан сўнг мен туманимиздаги Халқ қабулхонасига оғзаки ва 6 апрель куни ёзма равишда мурожаат қилдим. 7 апрель куни "Агробанк" АТБ Самарқанд филиали аризамни қаноатлантириб, иссиқхона қуриш учун ўғлимнинг номига 7 миллион 400 минг сўм миқдорида кредит ажратиб берди.\nХалқнинг дардини тинглаб, муаммоларини тезда ҳал қилишда ёрдам бераётган, халққа яқин Халқ қабулхоналарини ташкил қилганингиз учун Сиздан чексиз миннатдормиз!"\nҲурмат билан Амон Қандов,\n2017 йил, 12 апрель.\nХалқ қабулхоналари қисқа фурсат ичида аҳолининг ишончини қозониб, кишилар қалбидан чуқур жой олди. Самарқанд тумани Гулобод шаҳарчаси 6-уйда жойлашган Халқ қабулхонаси остонасини ҳатлаётганларнинг кўпчилиги қабулхона фаолиятидан миннатдор.\nМиронқул маҳалласида истиқомат қилувчи Нилуфар Розиқова қайнонаси, 72 ёшли Норбиби Ҳайдарова уч ойлик пенсия пулини ололмаётганлигини айтиб, Халқ қабулхонасига ариза ёзган. Ушбу мурожаат тезда ўрганилиб, онахонга тўланмай қолган пенсия пуллари етказиб берилиши назоратга олинди.\n– Туманда Халқ қабулхонаси иш бошлагандан буён 7 апрель ҳолатига кўра жисмоний ва юридик шахслардан 96 та оғзаки, 85 та ёзма мурожаат тушди, – дейди Халқ қабулхонаси мудири Fолиб Жўраев. – Ҳозиргача мурожаатларнинг 43 таси қаноатлантирилди.\nМурожаатлар мазмунига эътибор қиладиган бўлсак, жисмоний ва юридик шахслардан тушган мурожаатларнинг 29 таси уй-жой ва ер масаласи, 25 таси пенсия ва нафақа, 10 таси табиий газ, электр энергияси ва ичимлик суви таъминоти, 14 таси коммунал тўловлар ва нореал қарздорлик, 13 таси ички ишлар фаолияти билан боғлиқ, 6 таси иш билан таъминлаш, 8 таси алимент масаласида, 9 таси банк кредитлари, 9 таси моддий ёрдам масаласида бўлса, тадбиркорлар ҳуқуқларини ҳимоя қилиш, қурилиш соҳаси, мактаб таълими, МТМлар фаолияти билан боғлиқ бир нечта мурожаатларни санаб ўтиш мумкин.\nЯқинда Халқ қабулхонасида туман ҳокимининг қабули ўтказилди. Ҳоким қабулида 54 нафар фуқаронинг мурожаати тингланиб, уларнинг ечими бўйича шу ернинг ўзида мутасаддиларга кўрсатма берилди. Жумладан, тумандаги Чумчуқли маҳалласида яшовчи Санъат Нарзиевнинг маҳалладан устахона очиш бўйича қилган мурожаати юзасидан амалий ёрдам кўрсатиш туман "Ягона дарча" маркази директори Ф.Мисировга топширилди. Туман газ таъминоти идораси раҳбарига Ўзбеккенти маҳалласида яшовчи Фазлиддин Абдусаматовнинг табиий газдан асоссиз қарздорлик юзасидан мурожаатини қисқа фурсатда ўрганиб, қаноатлантириш топширилди.\nХалқ қабулхонасига келиб тушаётган мурожаатлар билан таниша туриб узоқ йиллардан буён ўз ечимини кутаётган муаммолар билан боғлиқ ҳолатларга ҳам дуч келдик.\n– Тумандаги Қорасув маҳалласида жойлашган "Пишевик" дала-ҳовли ширкатлари аъзолари ширкат ҳудудидаги чўчқахоналар фаолиятини тугатиш юзасидан шикоят ёзиб, 2012 йилдан буён туман ҳокимлиги, туман прокуратураси, ДСЭНМ, вилоят ветеринария бошқармаси ва бошқа давлат идораларига қатнаганлар, – дейди F.Жўраев. – Аммо шу кунга қадар ҳеч бир давлат органи аризачилар важи бўйича иш олиб бормаган. Бундай ҳолатларда Ўзбекистон Республикасининг "Жисмоний ва юридик шахсларнинг мурожаатлари тўғрисида"ги Қонуни бузилишига йўл қўйилмоқда.\nХалқ манфаати ҳамма нарсадан устун. Ташвишнинг катта-кичиги бўлмайди. Халқ қабулхонасига келаётган ҳар бир мурожаат эгасининг арзи халқ дарди сифатида тингланмоқда ва четдан қараганда арзимасдек туюлган оилавий можароми ёки бутун бошли маҳалланинг муаммосими, бирдек эътибор билан тингланиб, ҳал этишга амалий ёрдам кўрсатилмоқда.


Улкан аномалия: Ер магнит майдонидаги "ўйиқ" тобора кенгаймоқда - видео\nЖанубий Америка ва жануби-ғарбий Африка осмони устидаги гигант аномалия тобора кенгаймоқда, у барча космик приборларни ишдан чиқариши мумкин\nТОШКЕНТ, 19 авг — Sputnik. Ер магнит майдонида юз бераётган ғалати аномалия, орбитадаги барча космик аппаратларни ишдан чиқариши мумкин, деб хабар қилмоқда NASA.\n© Foto : NASA Earth Observatory / Joshua Stevens\nАнтарктида эримоқда: NASA музликлар суратларини намойиш қилди\nNASA мутахассислари Жанубий Америка ва Африка жануби-ғарбий қисмида тобора кенгайиб бораётган бу тушунарсиз ҳолатни "ўйиқ" ёки "космосдаги ўйиқ жой", дея номлашган.\nЖанубий-Атлантика аномалиясининг ушбу кенг кўламли айни ҳолати олимларни анчадан буён қизиқтириб ҳам ташвишга солиб келмоқда.\nМагнит майдони ўз кучини пасайтириши биринчи навбатда сайёра орбитасидаги спутник ва космик аппаратларга таъсир кўрсатиши мумкин.\nКосмик аппаратлар аномал майдон "ичра" ўтаётганида, тўхташ юз бериши ва агар у Қуёшдан таралаётган юқори энергия таъсирида қоладиган бўлса, оқибатда бортдаги техникалар ишдан чиқиши мумкин.\nNASA: камида учта сайёра ҳаёт кечиришга яроқли\nШу билан бирга, аномалия Ер юзидаги ҳаётга тўғридан-тўғри таъсир ўтказмайди.\nЕр магнит майдонининг асосий манбаи - бу унинг ядросида, ер сатҳидан минглаб километр пастда вағирлаб қайнаётган эриган темир океанидир. Ушбу массанинг ҳаракатланишидан электр токи вужудга келади ва бундан ўз навбатида ер магнит майдони ҳосил бўлади.\nКўплаб олимлар аномалия ва унинг хусусиятини ҳали яхши тушунмайдилар, аммо янги кашфиётлар ушбу ғалати ҳолатга ойдинлик киритишга хизмат қилмоқда.\nМисол учун, NASA гелиофизик мутахассиси Эшли Грили тадқиқотлари "ўйиқ" секин-аста шимоли-ғарбий йўналиш томон кўчиб бораётганини кўрсатган.


Қамоқдан қочиш 25 кишининг ўлими билан...\n27.02.2021 17:43 0 1576\nГаити пойтахти Порт-о-Пренсдаги Круа-де-Буке қамоқхонасидан 400дан зиёд маҳкум қочиб кетди, деб хабар берди BBC.\nҚочиш оқибатида 25 киши, жумладан, қамоқхона директори ҳалок бўлган. Улар орасида қочқин-маҳкумлар томонидан ўлдирилган ўткинчилар ҳам бор.\nҚочганлар орасида маҳаллий жиноий тўда етакчиси Арнел Жозеф ҳам бўлган, орадан бир неча соат ўтиб, у полиция томонидан отиб ўлдирилган.\nВоқеа бўйича тафсилотлар охиригача очилган эмас. Гувоҳлар аввалига ўқ овозларини эшитишган, сўнг кўчаларда маҳкумларга дуч келишган. Қамоқхонага қўшни кийим-кечак дўкони эгаси маҳкумлар унинг молларини талаб кетганини маълум қилган.\nКруа-де-Буке қамоқхонаси кўпи билан 872 маҳкумни сиғдиради. Бироқ Гаити ҳукумати баёнотига кўра, қочиш воқеасидан олдин бу ерда 1500 нафар жиноятчи сақланган.\nХориж 12/07, 10:01\nХориж 10/07, 08:59\nГаити ҳукумати БМТдан мамлакатга қўшин юборишни сўради


Бош саҳифа / Жамият / Вилоят Кенгаши сессияси\nМарт 2, 2017\tЖамият, Иқтисодиёт, Маданият, Сиёсат, Таълим Изоҳ қолдириш 506 Кўрилди\nХалқ депутатлари вилоят Кенгашининг навбатдаги XV сессияси бўлиб ўтди. Вилоятимиздан сайланган сенаторлар, депутатлар, тегишли бошқармалар вакиллари, ОАВ ходимлари иштирокида ўтган сессияни вилоят ҳокими Э. Турдимов очди ва бошқариб борди.\nСессия кун тартибидаги масалалар юзасидан вилоят сайлов комиссияси раиси Ш. Бойқулов, вилоят соғлиқни сақлаш бошқармаси бошлиғи Ш. Алмардановларнинг маърузаси тингланди.\nОлдинги Интенсив боғ барпо этилмоқда\nКейинги ОАВ нигоҳида —нуронийлар


Бош сахифа > Янгиликлар > Маҳаллада замонавий музқаймоқ корхонаси\nМаҳаллада замонавий музқаймоқ корхонаси\nҚизилтепа туманининг “Оқ мачит” маҳалласи ҳудудида жойлашган “ICE ширин” масъулияти чекланган жамияти музқаймоқ ишлаб чиқаришга ихтисослашган.\nКорхона томонидан бугунги кунда Хитой давлатидан келтирилган, қиймати 230 минг АҚШ долларга тенг бўлган замонавий технология ёрдамида “Сагдиана агро индустрия” савдо белгиси остида 15 турдаги музқаймоқ маҳсулотлари ишлаб чиқарилмоқда.\nФаолиятини бошлаганига эндигина 3 ой тўлган мазкур корхонада айни пайтда 20 нафар маҳаллий ёшлар иш билан таъминланди. Уларнинг 8 нафари коллеж битирувчиларини ташкил этади.\n— Маҳалламизда шундай замонавий корхона фаолияти йўлга қўйилиши биз ёшларни қувонтириб юборди. ўтган йили Қизилтепа қурилиш ва уй-жой коммунал хўжалиги касб-ҳунар коллежини битириб, мен ҳам тенгдошларим қаторида ушбу корхонага ишга жойлашдим. Бу ерда биз учун барча шароитлар яратилган. Ўртача ойлик иш ҳақимиз 400-450 минг сўмни ташкил этаяпти, — дейди корхона ишчиси Моҳинур Асадова.\nКорхона томонидан тайёрланаётган маҳсулотлар Қизилтепа туманидан ташқари, Навоий вилояти маркази ҳамда Бухоро вилоятининг Олот, Қоракўл, Қашқадарё вилоятларининг Муборак, Косон туманлари бозорларини ҳам таъминлаяпти.\n— Тайёр маҳсулотларимизни харидорларга етказиб беришни ўзимиз таъминлаяпмиз. Бунинг учун алоҳида техника ажратилган. Эндиликда яна иккита музқаймоқ ташишга мўлжалланган автомашини сотиб олишни режалаштирганмиз. Бозорбоп маҳсулот тайёрлаш учун аввало унинг сифати муҳим ўрин тутади. Шу боис, биз асосий эътиборни сифатга қаратганмиз, — дейди бош технолог Алишер Насриев.\nМузқаймоқни тайёрлаш учун асосий хом ашё ҳисобланган сут маҳсулотлари шу ернинг ўзида, чорвачилик йўналишидаги “Адиз бобо” фермер хўжалиги томонидан етказилаяпти.\nМамлакатимизда тадбиркорликка қаратилаётган эътибор, соҳага берилаётган кенг имконият ва имтиёзлар бугун ушбу тармоқ тобора ривож топишида муҳим омил бўлмоқда.\nКўрилганлар сони: 3004


Ўзбекистон Исломий ҳаракати Афғонистон шимолида Жундуллоҳ номи билан фаолият юритади.\nШимолий Афғонистонда амалга оширилган ҳаво ҳужумларида ўзбек жангариларига доир Жундуллоҳ гуруҳи етакчиси ўлдирилди. Афғонистон разведкасига кўра, Ўзбекистон Исломий ҳаракати бу минтақада Жундуллоҳ номи билан фаолият юритади.\nАфғонистон Хавфсизлик идораси матбуот вакили Ҳасиб Сиддиқийнинг бугун Озодликка айтишича, ҳужумда Жундуллоҳ гуруҳи етакчиси Қори Зубайир лақаби билан танилган Мулла Шамсуддин ҳалок бўлган. Ҳужумда шунингдек гуруҳнинг яна бир қўмондони Қори Асад ҳам ўлдирилган. Афғонистон расмийсига кўра, ҳаво ҳужуми пайшанба куни амалга оширилган.\nСиддиқийга кўра, Зубайр Афғонистон шимолида ҳукумат мулозимларига суиқасд фитналарини режалаштиришда иштирок этган.


Ари чақса, нима қилиш керак? | BETAKROR BUXORO!\nАри чақса, нима қилиш керак?\nЁзнинг иссиқ кунларида турли ҳашаротларнинг, шу жумладан, ариларнинг ҳам фаол ҳаёти бошланади. Асалари бўлсин ёки турли заҳарли арилар, улар бир сония ҳам тинмасдан учиб юради.\nШунинг учун ҳам ёзнинг иссиқ кунлари одамларни аксарият ҳолларда болаларни ҳам ари чақиб олиш ҳоллари кўп учрайди. Дарҳақиқат, бундай вазиятларга инсон кўп рўпара келади.\nТурли вазиятларда одамни ва кўпинча болаларни битта ёки бир нечта ари чақиб олади. Аслида арилар ўзларини ҳимоя қилиш мақсадида чақишади. Ҳатто, баъзи арилар ниш урганидан кейин ўлади. Арилар ҳаёт учун муҳим вазифаларни бажарувчи қон томирларга ва асабга яқин жойдан чақса унинг таъсири юқори ва хавфли бўлади.\nОдатда арилар одамларни очиқ жойларини чақади. Жумладан, қўлларини, юзларини, бўйин соҳасини баъзан эса оёқдан чақади. Шундай ҳолатлар ҳам бўладики, фавқулодда болаларнинг лабларидан ҳатто, тилларидан ари чақиб олган ҳолати ҳам кузатилади.\nАри найзасининг остида заҳарли бези бўлади. Ҳашарот чаққанда заҳари таъсирида шу жой қаттиқ ачишиб оғрийди. Оғриқ бир сонияда атроф тўқималарга тарқалиб кетади. Кейинчалик шу жойда шиш, қизариш юзага келади. Баъзан эшакемсимон шишли тошма пайдо бўлади ва қаттиқ қичишади. Чақилган жой кўз атрофида бўлса, боланинг юзлари шишиб, қовоқлари осилиб қолади. Худди шунга ўхшаб лаблар атрофи ёки қулоқлар терисида ҳам чақилса худди шундай ҳолатлар кузатилади.\nАгар арилар боланинг бошидан чақса, нафас олиши тезлашади, томир уриши бир дақиқада 150-180 мартагача уради. Айниқса, ўпкада шиш пайдо бўлиши оғир ҳолатларга олиб келиши мумкин. Бундай вазият кўпинча арининг заҳари таъсирига сезувчан болаларда ёки улар ўйнаб юрганларида фавқулодда бир нечта ёввойи катта (қовоқари, аммофила ариси) чаққанида юз беради.\nАри чаққанида қандай йўл тутиш керак?\nБиринчидан, ари чаққан тери соҳасидан тезлик билан унинг қолиб кетган нишини олиш зарур. Шу жойни икки бармоқ оралиғига олиб сиқиб ташланг. Ҳеч иккиланмасдан зарарланган соҳани сўриб тупуринг.\nИккинчидан, зарарланган соҳага новшадил спирти ёки этил спирти билан ҳўлланган дока босинг.\nУчинчидан, оғриқ кучайса, ари чаққан соҳага намакобга ҳўлланган дока босинг. Шундай қилсангиз шиш унчалик катта бўлмайди.\nТўртинчидан, агар қўл остингизда юқорида тилга олинган дори воситалари бўлмаса, шу жойларни ҳўллаш керак ёки лой босиш керак.\nУнутманг! Ари чақишига бееътибор бўлманг. Ҳаётда ари чаққанлиги сабабли ўлим ҳолатлари ҳам кузатилган.\nБир пайтда бир нечта ари чақса беморга аспирин берган маъқул. Унга кўп суюқлик ичириш керак ва оқибатда бемор кўп терлайди танадан ари заҳри тер ва пешоб билан чиқиб кетади. Ариларнинг инига тўғри келиб қолса кўпчилик бақириб боши оққан томонга қочади. Натижада йиқилиб жароҳат олади. Ер бағридаги ёки ўсимликлар танасидаги ари инини босиб олдингиз дейлик, бундай вазиятда дарахтлар орасига кириб кетиш ёки сув бўлса, унга шўнғиш керак. Имкон бўлмаса устингизга мато ёпиниб четга чиқинг.\nКенг табиат бағрида ёш болаларнинг жарлар оралиғида ёки тепаликлар, эски чириган дарахтлар устига ўйнашига йўл қўйманг. Катталар ҳам яланг бош, яланг оёқ ёки энгил-елпи кийиниб бу жойларда юрмаслиги лозим. Сиз яшаётган хонадонда ёки дала ҳовлига арилар ин солган бўлса ёки уларнинг чақиб олиш хавфи ошса ҳашарот инини саҳарда қайноқ сув қуйиб, бузиб ташланг. Лекин уларнинг инларини тутун ёки олов билан бузишни хаёлингизга келтирманг.\nАри чаққан одамга биринчи ёрдам кўрсатилгач, имкон бўлса зудлик билан шифокорга ҳам мурожаат этинг.


Германия президенти Афғонистонга борди\nГермания президенти Йоахим Гаук 2014 йилда халқаро қўшинлар олиб чиқиб кетилганидан сўнг ҳам Берлин Афғонистонга кўмак беришда давом этишини билдирди.\nСешанба куни Афғонистон пойтахти Кобулда чиқиш қилган Германия президенти мазкур мамлакатда демократик ислоҳотларни амалга ошириш зарурати ҳақида гапирди.\nГаукнинг айтишича, Афғонистонда қонун ва сўз эркинлиги устиворлиги ўрнатилсагина, иқтисодий тараққиёт ҳақида гапириш мумкин бўлади.\nГаук Афғонистонга душанба куни расмий ташриф билан келди. У Афғонистон сафарини Мозори Шариф шаҳридан бошлади. Шунингдек, Германия президенти Афғонистонда хизмат қилаётган немис ҳарбийлари билан ҳам учрашди.


Қозоғистон касаллик чўққига чиқишидан жиддий хавотирда - Hidoyat.uz\nҚозоғистон касаллик чўққига чиқишидан жиддий хавотирда\nАсосий саҳифа Янгиликлар Дунё янгиликлари Қозоғистон касаллик чўққига чиқишидан жиддий хавотирда\nЧоп этилди Aprel 9, 2020 Қозоғистон касаллик чўққига чиқишидан жиддий хавотирдаda fikr bildirishni o'chirish\nCOVID-19 коронавирус эпидемиясининг салбий таъсири Қозоғистон иқтисодиётига 2008 йилги жаҳон молиявий инқирозидан кучли бўлади, деди Қозоғистоннинг Биринчи Президенти – Элбоши Нурсултон Назарбоев.\n“Ҳозирданоқ, кейин нима қилишимизни ўйлашимиз керак. Иқтисод пасаймоқда. Балки, 2008 йилги жаҳон молиявий инқирозидан оғирроқ бўлар”, – деди Н.Назарбоев.\nНазабоев эпидемиянинг чўққисига чиқилмаганини таъкидлади ҳамда ҳукуматга аҳолини озиқ-овқат ва тиббиёт анжомлари билан таъминлашга эътибор қаратишни топширди. “Ҳозир бутун дунёга қийин. Шу сабабли биз бир-биримизни ҳурмат қилган ҳолда бирлашишимиз ва чидаб беришимиз керак”, деди у.\n«Қозоғистонда коронавирус инфекциясини юқтирганларнинг 19 фоизини тиббиёт ходимлари ташкил қилади», – дейилади Давлат бош санитария врачи Айжан Есмагамбетова келтирган маълумотда. У мамлакатда COVID-19 вирусини юқтирган 629 беморнинг 120 нафарини тиббиёт ходимлари ташкил қилишини таъкидлади.\nКасалликка чалинган 120 нафар тиббиёт ходимининг 67 нафари коронавирусни юқтирганликда гумон қилинганларга ёки юқтирганларга бевосита ёрдам кўрсатган. Есмагамбетованинг сўзларига қараганда, вирусни юқтирганлардан бирининг аҳволи оғир, тўққиз нафари ўртача оғир аҳволда. 57 нафар тиббиёт ходимида касаллик енгил ёки симптомсиз ўтмоқда.\nБундан аввалроқ Қозоғистон ҳукумати эпидемиологияга қарши тадбирларга жалб қилинган тиббиёт ходимларининг маошига қўшимча ҳақ тўлаш режасини тасдиқлади. Агар тиббиёт ходими коронавирус инфекциясига чалингудек бўлса, Ижтимоий суғурта давлат фондидан унга икки миллион тенге (4,5 минг доллар), вафот этгудек бўлса оиласига 10 миллион тенге (22,5 минг доллар) берилади.\nМаълумотларга кўра коронавирус тарқалган Хитойнинг ўзида 3 минг 300 нафар тиббиёт ходими вирусга чалинган. Бу — инфекцияга чалинган барча беморларнинг 4 фоизига тенг.\nҚозоғистонда 16 мартдан 15 апрелга қадар фавқулодда ҳолат режими амал қилмоқда, инфекцияни тўхтатиш мақсадида айрим шаҳарлар карантинга ёпилди. Соғлиқни сақлаш вазирлиги касаллик чўққиси апрель ойининг ўрталарида бўлишини ва инфекцияга чалинганлар сони уч ярим минг кишига етишини тахмин қилмоқда.\nОлимлар коронавирусни икки кунда йўқ қиладиган препаратни яратишди. Аммо…


«Узгидромет» 4 март куни кандай об-хаво кутилаётганини маълум килди – КУН УЗ\nГлавная / Иктисодиёт / «Узгидромет» 4 март куни кандай об-хаво кутилаётганини маълум килди\n03.03.2021\tИктисодиёт Comments Off on «Узгидромет» 4 март куни кандай об-хаво кутилаётганини маълум килди 43 Показы\n«Узгидромет» 4 март, пайшанба куни кузатиладиган об-хаво маълумотини эълон килди.\nТошкент шахрида хаво узгариб туради, куннинг иккинчи ярмида ёмгир ёгади. Шамол гарбдан 5-10 метр/секунд тезликда эсади, 12-17 метр/секундгача кучайиши мумкин. Харорат кечаси 2-4 даража илик, кундузи 15-17 даража илик булади.\nКоракалпогистон Республикаси ва Хоразм вилоятида хаво узгариб туради, баъзи жойларда ёгингарчилик (ёмгир, кор) булади. Баъзи жойларга туман тушиши мумкин. Шамол гарбдан 7-12 метр/секунд тезликда эсади, баъзи жойларда 15-20 метр/секундгача кучайиши мумкин. Харорат кечаси 0-5 даража совук, кундузи 3-8 даража илик булади.\nБухоро ва Навоий вилоятларида хаво узгариб туради, баъзи жойларда ёмгир ёгади. Туман тушиши мумкин. Шамол гарбдан 7-12 метр/секунд тезликда эсади, баъзи жойларда 15-20 метр/секундгача кучайиши мумкин. Харорат кечаси 0-5 даража илик, кундузи 12-17 илик булади.\nТошкент, Самарканд, Жиззах, Сирдарё вилоятларида хаво узгариб туради, баъзи жойларда ёмгир ёгади. Туман тушиши мумкин. Шамол гарбдан 7-12 метр/секунд тезликда эсади, баъзи жойларда 15-20 метр/секундгача кучайиши мумкин. Харорат кечаси 0-5 даража илик, кундузи 12-17 илик булади.\nКашкадарё ва Сурхондарё вилоятларида хаво узгариб туради, баъзи жойларда ёмгир ёгади. Туман тушиши мумкин. Шамол гарбдан 7-12 метр/секунд тезликда эсади, баъзи жойларда 15-20 метр/секундгача кучайиши мумкин. Харорат кечаси 2-7 даража илик, кундузи 18-23 илик булади.\nАндижон, Наманган, Фаргона вилоятларида хаво узгариб туради, баъзи жойларда ёмгир ёгади. Туман тушиши мумкин. Шамол гарбдан 7-12 метр/секунд тезликда эсади, баъзи жойларда 15-20 метр/секундгача кучайиши мумкин. Харорат кечаси 0-5 даража илик, кундузи 6-11 илик булади.\nРеспубликанинг тогли худудларида хаво узгариб туради, баъзи жойларда ёгингарчилик (ёмгир, кор) булади. Кор кучиши хавфи бор. Баъзи жойларга туман тушиши мумкин. Шамол гарбдан 7-12 метр/секунд тезликда эсади, баъзи жойларда 15-20 метр/секундгача кучайиши мумкин. Харорат кечаси 3 даража совук-2 даража илик, кундузи 3-8 даража илик булади.\nАввалрок «Узгидромет» 4—5 мартда Узбекистон худудига яна нам хаво массалари кириб келиши бошланиши, бунинг натижасида барча жойларда ёмгир ёгиши, шимолда ёгингарчилик кор аралаш булишини маълум килганди.\nПред. Тожикистон ва Узбекистон фукароларининг маълум тоифасига чегарадан утиш учун рухсат берилди


Ўзбекистон Республикаси Президентининг «Аҳолига давлат ижтимоий хизматлари ва ёрдам тақдим этиш тартиб-таомилларини автоматлаштириш бўйича қўшимча чора-тадбирлар тўғрисида» қарори қабул қилинди, деб хабар бермоқда «Дунё» АА мухбири.\nҲужжатга мувофиқ, 2020 йилнинг 1 сентябридан ижтимоий нафақаларни тайинлаш тўғрисидаги аризаларни кўриб чиқиш ва уларни тайинлаш тартиб-таомиллари босқичма-босқич “Ижтимоий ҳимоя ягона реестри” ахборот тизими воситасида амалга оширилади.\nКам таъминланган оилаларнинг эҳтиёжмандлик даражасини объектив баҳолаш, қарорларни қабул қилишда субъектив ёндашувни бартараф этиш тизимни жорий этишнинг асосий мақсадларидан бири ҳисобланади.\nҚарор билан 2021 йил 1 январдан бошлаб давлат ижтимоий хизматлари ва ёрдамини тақдим этишда фуқаролардан талаб этилмайдиган ҳужжатлар ва маълумотлар рўйхати тасдиқланди.\n“Ижтимоий ҳимоя ягона реестри” АТ орқали кам таъминланган деб эътироф этилганлик тўғрисида маълумотнома ягона интерактив давлат хизматлари портали орқали тақдим этилади ва 12 ой давомида амал қилади.\nБюджетдан ташқари Пенсия жамғармаси ижро этувчи аппаратида фуқароларнинг “Ижтимоий ҳимоя ягона реестри” АТ орқали ижтимоий нафақаларни тайинлашга оид мурожаатлари ва шикоятларини қабул қилиш бўйича шўъбаси ташкил этилади.\nМаълумот учун: “Ижтимоий ҳимоя ягона реестри” АТ 2019 йил 1 октябридан буён тажриба-синов тариқасида Сирдарё вилоятида ишлатиб келинмоқда.


СУД – АДОЛАТНИНГ ИШОНЧЛИ ҚЎРҒОНИ\nЎзбекистон Республикаси Президенти томонидан “Судлар фаолиятини янада такомиллаштириш ва одил судлов самарадорлигини оширишга доир қўшимча чора-тадбирлар тўғрисида” ПФ-6034-сонли фармони имзолангани ҳақида хабар берилган эди.\nМазкур Фармоннинг муҳим жиҳати шундаки, унга кўра суд-ҳуқуқ тизимини янада такомиллаштириш, фуқароларнинг ҳуқуқ ва қонуний манфаатларини ишончли ҳимоя қилиш чораларини кучайтириш, одил судловни самарали таъминлаш ҳамда судьялар ҳамжамияти ролини ошириш.\nУшбу фармонга мувофиқ, илғор хорижий тажриба ва халқаро стандартларни инобатга олган ҳолда республикада самарали одил судлов тизимини яратиш кўзда тутилган.\nЖумладан, вилоят даражасидаги фуқаролик, жиноят ва иқтисодий судлар бирлаштирилиб, уларнинг негизида судьяларнинг қатъий ихтисослашувини сақлаб қолган ҳолда ягона умумюрисдикция судларини ташкил этиш назарда тутилди.\nАҳамиятлиси, маъмурий ҳуқуқбузарликлар тўғрисидаги ишларни кўриб чиқиш ваколатини маъмурий судлардан жиноят ишлари бўйича судларга ўтказилиши белгиланди.\nШунингдек, фармонда судларда жиноят ишларини кўриш чоғида ишни суд мажлисида кўришдан аввал, инсон ҳуқуқлари кафолатларини янада кучайтириш ва тарафларнинг тортишувчанлик тамойилини амалда рўёбга чиқариш мақсадида дастлабки эшитув институти жорий этилмоқда.\nФармонга кўра, прокурор суд жараёнида айбловдан воз кечган тақдирда, реабилитация асосларига кўра жиноят ишини тугатиш мумкин бўлади. Прокурор томонидан тарафлар мурожаати мавжуд бўлган ҳолдагина, суддан ишни ўрганиш учун чақириб олинади. Прокурорнинг фуқаролик ва иқтисодий ишларнинг кўрилишида ўз ташаббуси билан иштирок этиши чегараланади.\nТуманлараро, туман (шаҳар) судларининг қарорларини вилоят ва унга тенглаштирилган судлар томонидан, вилоят ва унга тенглаштирилган судларнинг биринчи инстанция суди сифатида чиқарган қарорларини эса Ўзбекистон Республикаси Олий судининг судлов ҳайъатлари томонидан апелляция тартибида қайта кўриб чиқиш, апелляция тартибида кўриб чиқилган суд қарорларини Ўзбекистон Республикаси Олий судининг судлов ҳайъатлари томонидан кассация тартибида қайта кўриб чиқиш назарда тутилмоқда.\nМазкур фармонда Ўзбекистон Республикаси Судьялар олий малака ҳайъатининг ҳамда Қорақалпоғистон Республикаси, вилоятлар ва Тошкент шаҳар судлари судьялари малака ҳайъатларининг қарорлари устидан Судьялар олий кенгашига шикоят қилиш ҳуқуқини бериш назарда тутилган. Қонунчиликда бундай норманинг бўлиши суд кадрларини танлаш ва жой-жойига қўйишда адолатлилик ва шаффофлик принципларини таъминлайди.\nХулоса ўрнида таъкидлаш лозимки, мазкур фармон билан мамалакатимиз суд-ҳуқуқ тизимига киритилаётган янгилик ва ўзгаришлар ушбу йўналишда олиб борилаётган ислоҳотларнинг навбатдаги босқичи сифатида суд идораларининг чинакам адолат қўрғонига айланишига хизмат қилади.\nУчқудуқ туман суди раиси.\nO'qilgan: 38 bora\tO'zgartirish kiritilgan san'a 01 Aug 2020\nBuni ham o'qing: « МИРЗИЁЕВ ЎЗБЕКИСТОН ҚАҲРАМОНИ ЕРНИЯЗОВ ВАФОТИ МУНОСАБАТИ БИЛАН ҲАМДАРДЛИК БИЛДИРДИ\tСУД – АДОЛАТНИНГ ИШОНЧЛИ ҚЎРҒОНИ »


БИРИНЧИ «BOOK CAFЕ» ИШ БОШЛАДИ - AUZ.UZ\nБИРИНЧИ «BOOK CAFЕ» ИШ БОШЛАДИ\nХотира ва қадрлаш кунида Андижон шаҳрида илк бор “Book cafе” очилди. Хотира майдони олдида жойлашган шинам каҳвахона тадбиркор Муҳаммадали Пўлатов томонидан ташкил этилди.\nБу ерда бир вақтнинг ўзида юздан ортиқ китобхонга ўзининг севимли муаллифи асарини ўқиб ўтириш имконияти яратилган. Ҳозирда китоб-кафеда жами 2000 га яқин китоб мавжуд. Адабиётлар орасида инглиз ва рус тилидаги ноёб асарлар борки, улар Москвадан келтирилди.\n-Кун мобайнида китоб ўқиб ўтириб, қаҳва ичмаса, бирон ширинлик тановвул қилмаса, қаҳвахонанинг даромади нимадан хосил бўлади?-сўраймиз тадбиркордан.\n-Ҳар бир шаҳарда интеллектуал хордиқ чиқариш маскани бўлиши керак, - дейди М.Пўлатов. – Одатда бу каби жойларга тўпланган ўқимишли ҳамфикр, ҳаммаслак инсонлар янги ғоялар ташаббускорлари, лойиҳалар катализаторлари бўладилар. Шунинг ўзи дивиденд эмасми?\nЭслатиб ўтиш жоизки, Андижондагиси республикамиздаги иккинчи “Book café” ҳисобланади.


FIFA.UZ: Дастлабки тур очколари ҳисобланди / CHAMPIONAT.asia\n17 мар 09:02\nFIFA.UZ: Дастлабки тур очколари ҳисобланди\nОлий лиганинг 1-тури учун FIFA.UZда очколар ҳисобланди.\nЖуда кўпчилик ҳужумчиларга эътибор қаратишган: Олександр Пишур, Фарҳод Тожиев, Игорь Сергеев ва Зафар Полвонов деярли барчада бор. Аммо ўтган йилни жароҳат туфайли ўтказиб юборган Боян Миладинович жуда камчиликда бор.\nБиринчи турда "ArdoStar" жамоаси ғолиб чиқди. У 59 очко тўплади. Кейинги икки ўринни 58тадан очко жамғарган FORZA INTER ва Bahor(Kattaqurgon) жамоалари банд этишди.\nДастлабки турдаги энг кўп очкони "Пахтакор" ҳимоячиси Боян Миладинович қўлга киритди - 12. Легионер "Андижон" дарвозасига гол урди ва жамоаси гол ўтказмади. Иккинчи ўринда "Насаф" ярим ҳимоячиси Илҳом Юнусов қайд этилди - 8.\nСИЗ ҳали ҳам жамоа тузмадингизми? Ҳозирга қадар 1600 га яқин жамоалар тузиб бўлинди. Шошилинг, 2-турдан курашга қўшилинг.\nЎзингизни мураббий сифатида синаб кўринг. FIFA.UZ да иштирок этиб дўстлар орттириш ва совғалар ютиб олиш мумкин. Биринчи давра ғолиби Осиё чемпионати финал босқичига йўлланмани қўлга киритади!\nИккинчи тур учун "дедлайн" 23 март куни соат 12:00да тугайди.


«Ой бола»даги той болалар\nКуни кеча Чирчиқ шаҳридаги «Маърифат» маҳалла фуқаролар йиғини ҳудудида тадбиркор Санобар Назирова томонидан барпо этилган 120 ўринли «Ой бола» хусусий болалар боғчаси келажагимиз давомчиларини қабул қилишни бошлади.\n3 қаватдан иборат болалар боғчасининг хоналари ёруғ, иссиқ, кенг. Кичкинтойлар 4 та гуруҳда тарбияланади. Бу ерда жажжи болажонларга барча шароит яратилган. Хусусан, 5 маҳал иссиқ овқат, ётоқхона, 120 ўринли зал, гимнастика, мусиқа, математика, инглиз тили, рус тили, тўгараклари фаолият юритади.\nБундан ташқари, боғчада психолог, логопед, ва спорт тўгараклари мавжуд. Фитобар, кислород коктеллари билан таъминланган. Демак, барча ҳавфсизлик чоралари ҳам кўрилган.\n— 9 нафар неварам бор, — дейди «Ҳамза» маҳалласида яшовчи Гулчеҳра ая Маминова. — Ушбу янги боғча 1 ёшу 6 ойдан ошган болаларни қабул қилаётгани барча оилаларга маъқул тушяпти. Чунки келинларимиз ҳам ишли-да. Бемалол ишига бориб, қайтишда фарзандларини олиб келишади.\nБоғча ҳафтада 5 кун, соат 7:00 дан 17:00 гача ишлайди. 1,5 гектар майдонда жойлашган мазкур болалар боғчасида бассейн, фаввора, ҳатто, ҳайвонот боғи ҳам бор. Муҳими, бу ерга келаётган болалар «қолмайман», деб хархаша қилмайди, балки тезроқ бориш ва кечроқ қайтиш мақсадида қилади барча тўполонини.


Дунёдаги энг таникли брендлар урин эгаллаган логотипидан 10 та макон\nVatanda.Com » Кизикарли маълумотлар » Дунёдаги энг таниқли брендлар ўрин эгаллаган логотипидан 10 та макон\nУшбу мақолада биз сизга қайси жойлар таниқли брендларни илҳомлантирганлигини кўрсатамиз.\nНойшванштейн қасри – Дисней\nҚалъа Германияда жойлашган.\nМаттерҳорн тоғи - Тоблероне\nМаттерҳорн- Алп тоғларининг энг таниқли чўққиларидан бири. Айтганча, логотип марказида айиқ шоколадини кўрдингизми? Бу Швейтсария пойтахти ва Тоблероненинг туғилган жойи - Берн шаҳрини рамзий маънода англатади.\nКремлнинг Спасская минораси - Олимпия ўйинлари\nКўпчилик одамлар Москва давлат университети ОИ эмблемасига чизилган деб ўйлашади, лекин у Универсиада учун эмас, балки энг муҳим спорт мусобақалари учун яратилган ва бу белги Строганов мактабининг ўқувчиси Владимир Арсентев томонидан ихтиро қилинган.\nШамони водийси – Эвиан\nКомпозициянинг марказида МонБлан жойлашган бўлиб, унинг қўшниларидан бири - Эгюий дю Миди чўққиси.\nЛиканидаги сарой - Боржоми\nБир марта Иосиф Сталин бу ерда ҳордиқ чиқарган.\nРокки тоғлар - Утаҳ Жазз\nЮта штатининг пойтахти Васатч ва Окирр тоғ тизмалари билан ўралган водийда жойлашган.\nАбрикосовлар оиласининг уйи - Бабаевский\nБу Абрикосов сулоласининг аввалги уйи. Инқилобдан кейин уларнинг оилавий фабрикаси райком котиби Пётр Бабаев шарафига ўзгартирилди.\nАртесонраҳу тоғи - Парамоунт\nУшбу логотип ҳақидаги фикрлар турлича: баъзилар экран учун "модел" Перудаги Артесонраху чўққиси бўлиб хизмат қилган дейишса, бошқалари буни Монвисо алп чўққиси деб ҳисоблашади.\n"Плзенский Праздрой" пиво заводи - Пилснер\nАрарат тоғи – АрАрАт\nАрарат тоғи Арманистоннинг миллий рамзи ва АрАрАт брендининг савдо белгисидир.\nШаҳзода Рупертнинг минораси\n"Эвертон" футбол клубининг минораси бир вақтлар қамоқхона бўлиб хизмат қилган. Кейинчалик, деҳқонлар ва ишчилар ўз асбоб-ускуна ҳамда меҳнат қуролларини шу ерда сақладилар.\nЖонни Депп ҳақидаги 14 та қизиқарли маълумотлар\nТирик жон бор эканки, турли туман одат ва феъл атворга эгадир. Уларнинг ичида ғаройиб одатлар ҳам талайгина. Бугунги мақоламизда машҳур Голливуд актёри Жонни Деппнинг ўзи ҳақида айтиб ўтган қизиқарли одатлари ҳусусидаги маълумотлар тўғрисида гаплашамиз!......\nКоронавирус инфекциясига чалинган машҳурлар\nХитойнинг Ухан шаҳрида пневмония аломатларига ўхшаш касаллик тарқалди. Сўнгра кенг ёйила бошлади. Дунёнинг айрим мамлакатларида ушбу касалликка чалинганлар сони хитойликларнинг сонидан ошиб кетган. Минглаб беморларнинг орасида таниқли одамлар, актёрлар, спортчилар, сиёсатчилар ҳам бор. Бугунги мақоламизда Коронавирус билан касалланган машҳурлар...\nЭнг ғаройиб бўйинбоғлар\nБугунги мақоламизга энг ғаройиб бўйинбоғлар ҳақида суҳбатлашамиз!...\nКичкинтойлар ҳақидаги қизиқарли фактлар\nБолалар ҳаётимизни айтиб бўлмайдиган даражада завқ-у шавққа тўлдиришади. Уларсиз ҳаётни тассавур қилиб бўлмайди. Биргина табассуми билан ҳаётимизни нурга тўлдиришга қодир ушбу миттивойлар ҳақидаги қизиқарли маълумотларни сизга тақдим этиш истагидамиз. Марҳамат улар билан танишинг!......\nКелажакнинг нуфузли касблари\nБугунги кунда технология шундай жадаллик билан ривожланиб бормоқдаки, 5-10 йилдан кейин ҳеч кимнинг ҳаёлига ҳам келмаган касблар пайдо бўлиши мумкин. Ҳозирда обрўли ҳисобланганларига эса эҳтиёж ҳам қолмайди......\nКарантин ҳақида қувноқ ҳазиллар\nҲурматли, қўшнилар! Ахлатларимни ўғирламанглар, илтимос! Ахир мен ҳам кўчага чиқишни хоҳлайман!...


Партия фаоли Сирдарёга совғалар билан борди | "Адолат" СДП\nПартия фаоли Сирдарёга совғалар билан борди\nЎзбекистон “Адолат” СДП фаоли, Тошкент вилояти Ахборот ва оммавий коммуникациялар бошқармаси бошлиғи Зарифа Эралиева ва бир гуруҳ партия фаоллари Сирдарё вилоятининг Мирзаобод туманида бўлди. У ерда талофатдан азият чеккан “Мирзачўл” маҳалла фуқаролар йиғини аҳолиси билан учрашишди.\nХайрия сафари давомида партия фаоллари талофатдан жиддий зарар кўрган оилалар вақтинча жойлашган хонадонларда бўлишди. Одамлар орасида эртанги ёруғ режалар, ҳудудда қад ростлаши кутилаётган янги уйлар, ўзаро меҳр-оқибатнинг қудрати тўғрисида руҳиятни кўтарувчи суҳбатлар бўлди.\nТадбир иштирокчилари томонидан ташкил этилган кундалик рўзғорда зарур бўладиган буюмлар, катталар ва болалар оёқ кийимлари, шахсий гигиеник воситалар, 100 га яқин бадиий китоблар, болалар учун эртак китоблар, бўёқ қалам ва расм дафтарлари каби совға-саломлар ҳадя қилинди.


Давлат солиқ қўмитасининг юридик шахсларни йирик солиқ тўловчилар тоифасига киритишнинг мезонларини белгилаш тўғрисидаги низомга қўшимчалар киритиш ҳақидаги қарори билан айрим корхоналар йирик солиқ тўловчилар тоифасига киритилади.\nДавлат солиқ қўмитасининг ушбу қарори лойиҳаси билан юридик шахсларни йирик солиқ тўловчилар тоифасига киритишнинг мезонларини белгилаш тўғрисидаги низомга ўзгартириш ва қўшимчалар киритилмоқда. Унга кўра, келгусида семент ва маиший электр асбоблари ишлаб чиқариш фаолияти билан шуғулланувчи корхоналар йирик солиқ тўловчилар тоифасига киритилади.\nМавзуга доир: Ўзбекистонда деҳқон хўжаликларига янги солиқ ставкаси белгиланади\nШунингдек, маҳсулот (товар, иш ва хизмат)ларни сотишдан олинган соф тушуми ўтган календар йил якуни бўйича 50 миллиард сўмдан юқори бўлган ёки кетма-кет келадиган ўн икки ойлик давр якуни бўйича ушбу миқдордан ошган тўқимачилик кластер корхоналари ҳам йирик солиқ тўловчилар тоифасига киритилмоқда.\nМаълум қилинишича, мазкур қўшимчалар Молия вазирлиги, Иқтисодий тараққиёт ва камбағалликни қисқартириш вазирлиги ва Савдо-саноат палатаси билан келишилган.\nAввалроқ Ўзбекистонда 2021 йилдан мол-мулк солиғини ҳисоблаш тартиби ўзгариши ҳамда Ўзбекистонда айрим солиқ тўловчилар учун имтиёзлар белгилангани ҳақда хабар қилинганди.


Ўзбекистон олтин сотмай қўйгани ортидан 2 ойда ташқи савдо айланмаси 1,5 миллиард долларга озайди\n2020 йилнинг биринчи икки ойида 1 миллиард долларлик олтин сотилган эди.\nЎзбекистоннинг ташқи савдо айланмаси 2021 йилнинг январь-февраль ойларида 1,5 миллиард долларга камайиб кетди.\nДавлат статистика қўмитасининг билдиришича, ташқи савдо айланмасидаги манфий салдо Ўзбекистон олти ойдан бери, жумладан 2021 йилнинг январь ва февраль ойларида хорижга олтин сотмай қўйгани ортидан юзага келган.\nРасмий маълумотда таъкидланишича, 2021 йилнинг дастлабки икки ойида Ўзбекистон ташқи савдо айланмаси 4,5 миллиард долларни ташкил қилган. Бу эса 2020 йилнинг январь-февраль ойларига нисбатан 1 миллиард 400 миллион долларга ёҳуд 23 фоизга оздир.\nБундан ташқари иморт ҳам ўтган йилнинг шу давридаги кўрсаткичига етиша олмаган. 2021 йилнинг икки ойида 3 миллиард долларлик товарлар ва хизматлар импорт қилинган. Бу ўтган йилги кўрсаткичдан 8,3 фоизга оз. Экспорт эса 43,2 фоизга озайиб 1 миллиард 490 миллион долларни ташкил қилган.\nБунинг натижасида ташқи савдо айланмаси 1,5 миллиард долларга озайди. Бу 2020 йилнинг январь-февралига нисбатанташқи савдо айланмаси 2,3 баробарга камайганини англатади.\n“Ташқи савдо айланмасидаги манфий салдонинг кескин ўсиши Ўзбекистон олти ойдан бери, жумладан 2021 йилнинг февралида ҳам, олтин сотмай қўгани билан боғлиқ. Қиёслаш учун айтиш мумкинки, 2020 йилнинг биринчи икки ойида 1 миллиард долларлик олтин сотилган эди (жумладан февралда 520 миллион долларлик олтин сотилган. Бу Ўзбекистон экспортининг 38 фоизини ташкил қилган”,- дейилади Давлат статистика қўмитаси ҳисоботида.\nҲисоботда таъкидланишича, олтиндан ташқари газ экспорти ҳам кескин камайиб кетган. 2020 йилнинг январь-февралига нисбатан 2021 йилнинг шу даврида газ экспорти 86,2 фоизга камайган. Пул миқдорида ҳисобланадиган бўлса, ўтган йилнинг дастлабки икки ойида 211,1 миллион долларга газ сотилган бўлса, 2021 йилнинг январь-февралида 29 миллион 200 минг долларлик газ сотилган.\nЎзбекистон 2020 йилнинг январь-август ойлари оралиғида 5 миллиард 800 миллион долларлик олтин экспорт қилиб, олтин эскпорти бўйича янги рекордни ўрнатган эди.\nДавлат статистика қўмитаси ўшанда бу 2019 йилнинг январь-август ойларига нисбатан 147,2 фоизга ёки 1 миллиард 800 миллион долларга кўп эканини маълум қилганди.\n2020 йилнинг саккиз ойи ичида олтин экспорти жами экспорт улушининг 50 фоизини ташкил этган. Биргина август ойида Ўзбекистон 2,5 миллиард доллардан кўпроқ олтин экспорт қилган.\n2020 йилнинг сентябрида жаҳон бозорида олтин нархи пасая бошлагани ортидан Марказий банк олтин экспортини тўхтатган. 2021 йилнинг 20 март ҳолатига кўра, жаҳон бозорида бир унция олтин нархи 1734,2 долларни ташкил этмоқда.\nАввалроқ Марказий банк раиси Мамаризо Нурмуродов пандемия даврида олтин экспорти мамлакат бюджетига қўшимча 24 триллион сўм фойда келтирганини билдирган.\nЎзбекистоннинг олтин-валюта захираси ўтган ойга нисбатан 700 миллион долларга камайди\nОлтин-валюта захираси ўтган ойдан бери 463 миллион долларга озайди\nОлтин-валюта захираси бир ойда 100 миллион долларга камайди


ШАРАФЛИ ВА МАСЪУЛИЯТЛИ ВАЗИФА — KUKALDOSH.UZ\n17.09.2018 / - Мақолалар\nМаълумки, имомлик шарафли вазифа бўлиб, бундай улуғ ишни Расулуллоҳ соллаллоҳу алайҳи ва саллам, хулафои рошидинлар ва табаррук зотлар адо этишган. Бу вазифани чиройли амалга оширган ва бу йўлда қунт билан ҳаракат қилган кишилар катта ажрларга эга бўлади. Баъзи саҳобаи киромлар имомликдаги фазилатни билганлари учун Муҳаммад алайҳиссаломга: “Мени қавмимнинг имоми қилиб тайинланг”, деб айтганлар (Имом Абу Довуд).\nПайғамбаримиз соллаллоҳу алайҳи ва салламнинг ҳадисларида ҳам имомлик шарафли вазифа экани ҳақида айтилади. Жумладан, Ибн Умар розияллоҳу анҳудан ривоят қилинади: “Расулуллоҳ соллаллоҳу алайҳи ва саллам: “Уч киши қиёмат куни қўрқувга тушмайдилар, ҳисоб-китоб қилинмайдилар, Аллоҳ бандаларни ҳисоб қилиб бўлгунча улар мушкли тепаликда бўладилар: Аллоҳнинг розилигини истаб Қуръон ўқиган ва у билан бир қавмга имом бўлган ҳамда улар ундан рози бўлган киши; Аллоҳ розилиги учун беш вақт намозга чақирган киши; ўзи ва Рабби ўртасидаги муносабатни жойига қўйган, ўзи ва хожалари муносабатини яхши қилган қул”, деб айтдилар”.\nАйни пайтда унутмаслик керакки, имом-хатиблик ниҳоятда масъулиятли ишдир. Бинобарин, бу вазифадаги киши аввало Аллоҳ таоло, кейин Пайғамбар соллаллоҳу алайҳи ва салламнинг номидан сўзлашини доимо ҳис этиши керак.\nИмом-хатиб инсонларга панду насиҳат қилиб, уларни ҳидоятга бошлайди ва уларга тўғри йўлдан оғишмай, собитқадам юришларида кўмакчи бўлади. Динга хизмат қилиш фазилати ҳақида Қуръони каримда бундай марҳамат қилинади:\n“Эй имон келтирганлар, агар сизлар Аллоҳга ёрдам берсангизлар(динининг ривожи учун ҳаракат қилсангизлар), У зот ҳам сизларга ёрдам берур ва қадамларингизни собит (барқарор) қилур” (Муҳаммад, 7).\nИмом-хатиблик вазифасида турганлар одамларни яхши амалларга буюриб, ёмон ишлардан қайтарадилар. Бунда, аввало, ўзлари бошқаларга ўрнак бўлишлари лозим. Сўз билан амални жам қилган имом, солиҳ бандалардан ҳисобланади.\nИмом-хатиблар нафақат ибодатда, балки бошқа хайрли ишларда ҳам кишилар эргашадиган ва ўрнак оладиган шахс бўлиши лозим. Зеро, бошқаларга раҳбарлик қиладиган, уларни яхшиликка буюрадиган ва одоб-ахлоққа чорлайдиган шахс, аввало, ўзи ана шу юксак хулқлар билан зийнатланган бўлиши керак.\nҲар бир имом-хатиб минбарга чиқиб, Қуръони каримдан, Расулуллоҳ соллаллоҳу алайҳи ва салламнинг ҳадиси шарифларидан ва уламоларнинг ҳикматли сўзларидан насиҳат қилар экан, биринчи галда ўзи ҳар бир айтаётган сўзига эътибор бериши, амал қилиши лозим. Зеро, Аллоҳ таоло айтганига ўзи амал қилмайдиганларни ояти каримасида бундай итоб қилади:\n“Эй имон келтирганлар! Сизлар нега ўзларингиз қилмайдиган нарсани (қилдик ёки қиламиз деб) айтурсиз?! Сизларнинг ўзларингиз қилмайдиган ишни (қиламиз, деб) айтишингиз Аллоҳ наздида катта нафрат (боиси)дир”(Саф, 2-3).\nИмом-хатиблар масалаларни китобларда қандай келтирилган бўлса, одамларга шундай етказиши керак. Чунки, инсонлар уч тоифага бўлинади: оми, олим ва толиб. Имом-хатиб мана шу уч тоифа одамнинг ҳар бирига мос равишда мавъиза қила билиши лозим.\nЎзбекистон мусулмонлари идораси мамлакатимизда исломий-диний ташкилотларнинг ягона бошқарув органи бўлиб, мўмин-мусулмонларнинг эътиқодий бирлигини таъминлашга хизмат қилади. Мана шу нарсани доимо ёдда сақлаш лозим. Имом-хатиблар мўмин-мусулмонлар иттифоқлиги, эътиқодий бирдамлигига раҳна соладиган ёки фитна келтириб чиқарадиган нарсалардан ўзларини эҳтиёт қилишлари зарур. Жамиятда юзага келадиган ихтилофли масалаларда диний идора билан маслаҳатлашган ҳолда жавоб бериш мақсадга мувофиқдир.\nБугун шиддат билан ўзгараётган ҳаёт талаблари борган сари ортиб, қатъийлашиб бормоқда. Мўмин-мусулмонларнинг эҳтиёжи олдимизга янги-янги, кутилмаган масалаларни қўймоқда. Бу шиддат эса имом-домлаларни сергакликка, ўз устида тинимсиз ишлашга ундайди. Шунингдек, халқимиз билан мулоқотга киришиш ва уларнинг дарду ташвишларини енгиллатиш, муаммоларига ечим топишда астойдил ғайрат қилиш мажбурияти ҳам давримизнинг талабидир.\n2017 йил Рамазон ойида мўмин-мусулмонлар ҳаётида улкан тарихий воқеа содир бўлди. У ҳам бўлса, муҳтарам Президентимиз уламолар ва имом-хатибларни пойтахтимизда жамулжам қилиб, қалбларининг тўридаги самимий гапларни айтиб, дин пешволари олдида турган муҳим вазифаларни баён қилиб бердилар. Ўз навбатида уламолар ва имом-хатиблар Давлатимиз раҳбарининг бундай эътиборидан руҳланиб, янада куч-ғайрат ва шижоат билан ишлашга аҳд қилдилар.\nБугун хонадонларда, кўча-кўйда ёки таълим масканларида бўладими, қаерда бўлмасин, барчамизнинг келажагимиз бўлган ёш авлод тарбиясига алоҳида эътибор қаратиш, фарзандларни тўғри йўлдан чалғитадиган турли зарарли таъсирлардан ҳимоя қилиш учун масъул эканимизни ҳеч қачон унутмайлик. Бу борадаги бепарволик эл-юртимиз олдида, тарих ва келажак олдида хиёнат эканини англайдиган вақт келди. Бугун фаол изланиш ва ҳаракатдан тўхтаган, фидоийлик ва ватанпарварлик ҳисси бўлмаган имом-хатиб ҳамда ўз ишига лоқайдлик ва бепарволик билан ёндашадиган диний ходим учун орамизда ўрин йўқ. Шунинг учун ҳам имомлар ўз устида мунтазам ишлаши, касб маҳорати, билим савияси ва дунёқарашини ошириб бориши зарур. Зеро, бугун имом-домлаларга “маърифат ва маънавият тарғиботчилари” дея қаралиб, хизматлари қадр топаётганини ҳар биримиз чуқур англашимиз, шунга муносиб бўлмоғимиз лозим.\nЖамиятимизда иллат бўлиб турган жиноятчилик, эстремистик, ақидапараст оқимларга қўшилиб қолиш, ўз жонига қасд қилиш каби салбий ҳолатларнинг фожиавий оқибатларини эл орасида юриб, кенг жамоатчиликка тушунтириш керак. Халқ билан мулоқот қилсак, албатта уларнинг ҳаётдан рози бўлиб яшашларига ўз ҳиссамизни қўшган бўламиз.\nМуҳтарам имом-хатиблар, халқимизнинг имон-эътиқоди бутунлиги тараққиёт гаровидир. Айниқса, ҳозир бунинг аҳамияти жуда ҳам катта. Чунки ҳозирги замон, аввало, ҳамжиҳатликни, ўзаро аҳилликни талаб этмоқда. Халқимизни имон-эътиқод, адлу инсоф, меҳр-оқибатга ва эл-юрт фаровонлиги йўлида ҳалол меҳнат қилишга даъват этиш, ҳукуматимиз олиб бораётган ислоҳотларни кенг тарғиб қилиш ҳаммамизнинг бурчимиздир.\nЮқорида баён этилган ишларда барча имом-домлаларга Аллоҳ таборака ва таолонинг Ўзи мададкор бўлишини сўрайман.\nМанба muslim.uz ЎМИ портали\nҲамд ва шукр фазилати


Тошкент шаҳар ИИББда янги тайинловлар\n03.12.2018 19:46 0 2313\nФото: ИИББ матбуот хизмати\nТошкент шаҳар ИИББнинг икки бошқармасига бошлиқлар тайинланди. Бу ҳақда ИИББ матбуот хизматининг хабар берди.\nПолковник Сайфулов Рустам Амирович Тошкент шаҳар ИИББ Ташкилий бошқарма бошлиғи лавозимига тайинланди. Подполковник Муродов Ойбек Худайбердиевич эса Тошкент шаҳар ИИББ Қўриқлаш бошқармаси бошлиғи лавозимини эгаллади.\nТошкент шаҳар ИИББ тайинлов\nЖамият 17/04, 15:29\nИИББ «Ўлмас полк» акцияси ўтказилиши ҳақидаги хабарни инкор этди\nЖамият 12/04, 13:50\n«Ўзнефтгазинспекция»га бошлиқ тайинланди\nҲодиса 09/04, 09:06\nИИББ ходими хизмат машинасида одам уриб кетди


одамларда норозилик пайдо бўлади, давлатга, жамиятга нисбатан ишончсизлик кайфияти уйғонади. Айрим амалдорлар учун буни тушуниш ҳамон қийин кечмоқда.\nТадбиркорнинг нотурар-жой биноси, аҳоли яшайдиган хонадонлар мулк эгалари розилигисиз «Гарант қурилиш сервис» МЧЖ томонидан бузиб ташланди, етказилган зарар тўланмади. Самарқанд шаҳар ҳокимлиги қарорида кўрсатилган талаблар, шаҳар судининг ҳал қилув қарори ҳам бажарилмади.\nСамарқанд шаҳри, Гагарин кўчаси, 128-манзилда ўтган асрнинг ўрталарида қурилган беш қаватли ётоқхона бўларди. Замонлар ўзгариб, жамиятда мулкдорлар пайдо бўлди, давлат тасарруфидаги кўпгина иншоотлар кўчмас мулк сифатида тадбиркорларга сотилди.\n2006 йилда тадбиркор Жамшид Шомуродов ана шу 5 қаватли бинонинг уч қаватини эгаллаган ётоқхонани сотиб олди. 2007 йилнинг 7 мартида Самарқанд шаҳар ҳокими томонидан «Бинога эгалик ҳуқуқини тасдиқлаш тўғрисида» қарор қабул қилинди.\nЖамшид Шомуродов бинода Тиббий хизмат кўрсатиш маркази очиш мақсадида унинг дастлабки уч қаватини турар-жой тоифасидан чиқариб, нотурар жойга айлантириш мақсадида Самарқанд шаҳар ер ресурслари ва давлат кадастри бўлимига ариза ёзди. Аризага мувофиқ, 2007 йил 15 мартда унга ва синглиси Ф.Шомуродовага шу асосда SM № 0004610 рақами билан фойдаланиш майдони 1285 квадрат метр бўлган кўчмас мулкка эгалик ҳуқуқини кафолатловчи «Бинолар ва иншоотларга бўлган ҳуқуқни давлат рўйхатидан ўтказилганлиги тўғрисида» гувоҳнома берилди.\nБундан ташқари, Жашид Шомуродов тадбиркорлик фаолиятини кенгайтириш мақсадида 128-бинонинг 17 та хонадонини (квартирасини) нотариал тасдиқланган олди-сотди шартномаси асосида сотиб олиб давлат рўйхатидан ўтказди.\nВазирлар Маҳкамаси томонидан Тошкент ва Самарқанд шаҳарларида уй-жой фондини янгилаш бўйича 2014 йил 15 сентябрда ўтказилган йиғилиш баёни асосида мазкур шаҳарларнинг марказий ҳудудларида хусусий қурилиш ташкилотлари томонидан кўп қаватли уйлар қурилиши авж олиб кетди.\nСамарқанд шаҳар ҳокими 2015 йилнинг 27 ноябрида юқоридаги йиғилиш баёни бўйича «давлат ва жамоат эҳтиёжи учун олинган ер участкаси» деган асос билан шаҳарнинг Гагарин кўчасида жойлашган мазкур 5 қаватли турар-жой биносини бузиб, қайтадан қуриш учун «Гарант қурилиш сервис» МЧЖга қарор чиқариб берди.\n2016 йилнинг 19 декабрида Самарқанд шаҳар ҳокими томонидан такрорий равишда «Гарант қурилиш сервис» МЧЖга Самарқанд шаҳар, Фитрат кўчасидаги 1-йўлакда жойлашган 1,3,5 ва 7 хонадонлар ҳамда Гагарин кўчасида жойлашган 128, 130-манзилда жойлашган кўп қаватли турар-жой эгаларини амалдаги қонунлар асосида рози қилган ҳолда қурилишни бошлашга рухсат берувчи қарор чиқаради.\nҚарорда беш қаватли турар-жой биносидаги фуқароларни амалдаги қонун ҳужжатларида белгиланган тартибда кўчириш асосида кўп қаватли уй қуриш, хонадон эгаларига янги қурилган уйнинг биринчи қаватидан мутаносиб равишда ўз таннархи қийматида уй-жой ажратиш кўрсатилади.\nАслида эса қонунга биноан «Гарант қурилиш сервис» МЧЖ раҳбари кўп қаватли турар-жой эгаларидан уй-жойларини тўлиқ сотиб олганидан кейин шу жойнинг ўрнига замонавий уй-жой қуриш масаласи кўриб чиқилиши лозим эди.\nБироқ 128-уйда жойлашган хонадонлар ва Тиббий хизмат кўрсатиш маркази эгалари билан келишмаганлиги, уй-жойлар қиймати ва тахминий етказиладиган зарар аниқланмаганлиги ҳамда уларнинг ўрнига бошқа тенг қийматдаги уй-жой ажратилмаганлиги шу уйда яшовчилар, тадбиркор Жамшид Шомуродов ва «Гарант қурилиш сервис» МЧЖ раҳбарлари ўртасида ихтилоф келтириб чиқаради. Яъни, қурилиш ташкилоти ишчилари томонидан бу ерда яшовчи хонадон соҳибларининг юклари кўчага чиқариб ташланиб, беш қаватли уй бузилади.\nБундан норози бўлган Жамшид Шомуродов турли суд-ҳуқуқ идораларига ариза билан мурожаат қилади. Самарқанд шаҳар ИИБ тергов бўлими ходими Х.Намозов томонидан жиноят иши очилиб, тергов ҳаракатлари олиб борилади, бузилган хонадон ва нотурар жойларнинг ўша вақтдаги бозор нархини аниқлаш юзасидан экспертиза ўтказилади.\n«Гарант қурилиш сервис» МЧЖ раҳбари Элдор Мўминов томонидан 128-уйда жойлашган хонадон ва нотурар жойларга етказилган зарар Адлия вазирлигига қарашли Х.Сулаймонова номидаги РСЭМ Самарқанд вилоят бўлими томонидан берилган хулоса орқали баҳоланади (Аслида бу хулоса асосида баҳоланган хонадон ва нотурар-жойлар қиймати бозор нархи билан таққосланганда, ўртада катта тафовут борлиги аён бўлади).\nТергов бўлими ходими Х.Намозов кўрсатилган зарар миқдорини Самарқанд вилоят ИИБ молия бўлимининг депозитига тўлаш тўғрисида қарор қабул қилади. Жиноят ишининг «Гарант қурилиш сервис» МЧЖ ходимларига нисбатан қисми уларнинг хатти-ҳаракатларида «жиноят таркиби аниқланмагани сабабли» 2017 йилнинг 11 ноябрида Жиноят процессуал кодексининг 83-моддаси, 2-бандига асосан ҳаракатдан тўхтатилади.\nФуқаролик ишлари бўйича Самарқанд шаҳар судининг 2017 йил 13 октябрда қабул қилган ҳал қилув қарорига биноан Жамшид Шомуродов ва бошқаларга тегишли бўлган турар-жой майдонига тенг миқдорда уй-жой бериш мажбурияти «Гарант қурилиш сервис» МЧЖ зиммасига юклатилади. Нотурар жой учун экспертиза томонидан белгиланган пул миқдорини ҳам «Гарант қурилиш сервис» МЧЖдан ундириш белгиланади.\nАслида шаҳар прокуратураси Самарқанд шаҳар ҳокимининг юқорида келтирилган, яъни, 2015 йилнинг 27 ноябрида ва 2016 йилнинг 19 декабрида қабул қилган қарорига Протест келтирганида, эҳтимол, қонун устуворлиги таъминланиб, можарога нуқта қўйилиши мумкин эди. Аммо...\nАризабозликлар давом этади. Жиноят ишлари бўйича Самарқанд вилоят судининг 2018 йил 27 февралдаги ҳукмига кўра, Самарқанд шаҳар ИИБ тергов бўлими ходими Х.Намозов томонидан 2017 йилнинг 11 ноябридаги жиноят ишининг «Гарант қурилиш сервис» МЧЖ ходимларига нисбатан қисмини ҳаракатдан тугатиш ҳақидаги қарори бекор қилинади.\nҲукмда Гагарин кўчасидаги 128-уйда жойлашган хонадонларнинг ноқонуний бузилиши ва улардаги жиҳозларга зарар етказилиб, талон-тарож қилинганлиги ҳолатига эътибор қаратилади. Натижада «Гарант қурилиш сервис» МЧЖ раҳбари Элдор Мўминов ва ходимлари ҳаракатларида Жиноят кодексининг 169, 173-моддаларида назарда тутилган жиноят аломатлари мавжудлигини аниқлаш ва ҳуқуқий баҳо бериш учун материал тариқасида ажратилади ҳамда Самарқанд вилоят прокурори орқали тегишли суриштирув органига юборилиши кўрсатилади.\nАфсуски, орадан бир йил вақт ўтаётганига қарамай, бу борада бирорта амалий натижа бўлмаяпти, ҳуқуқлари бузилган фуқаролар ҳаловат билмай, ҳамон овора-ю сарсон бўлиб юрибди.\nСамарқанд вилояти янги ҳокими тадбиркорлик субъектлари томонидан дуч келинаётган муаммолар ва турли тўсиқларни тезкорлик билан ҳал этиш ҳамда уларни қўллаб-қувватлаш масаласида учрашув ўтказганида Жамшид Шомуродов арзини ҳам эшитиб, муаммони жойида ўрганиб, ҳал этиш юзасидан мутасадди раҳбарларга топшириқ беради.\nБу ҳақда 2018 йил 3 август санаси билан йиғилиш баённомаси тузилди. Лекин негадир ўзгариш бўлмади, кимдир панада туриб, бу муаммо ҳал бўлишига тўсқинлик қилаётганга ўхшайди. Ёки тегишли идоралар ўз вазифасини бажара олмаяпти, аниқроғи, бажаришни истамаётганга ўхшайди. Акс ҳолда, қонунсизлик кўриниб турибди, айбдорлар аниқ, жабрланувчилар дод, деб ёрдам сўраяпти...\nНега масала ҳал бўлмаяпти? Журъат йўқми, хоҳиш йўқми? Эҳтимол, бу бино бекорга бузилмаган ва «Гарант қурилиш сервис»га бекорга берилмагандир, деган фикр хаёлга келади. Исталса, бунга ҳам аниқлик киритиш мумкин, деб ўйлаймиз.\nКейинги икки йилда суд-ҳуқуқ тизими соҳасида катта ислоҳотлар олиб борилаяпти, ўзгаришларни халқ кўриб, билиб турибди, раҳматлар айтаяпти. Лекин шу билан бирга, баъзи жойларда ҳамон адолат посангиси бузилаётгани ҳам ҳақ гап. Таҳририятимизга келаётган ариза ва шикоятлар буни кўрсатиб турибди.\nШу ўринда Самарқанд шаҳар ҳокими ўринбосари Б.Элмуродовнинг 2018 йил 18 февралда шаҳар прокуратурасига юборган хатида Ж.Шомуродовнинг талаби қонуний эканлиги таъкидланган.\n«Гарант қурилиш сервис» корхонаси Ўзбекистон Республикасининг амалдаги қонун талаблари ҳамда белгиланган талабларга риоя қилмасдан, ушбу манзилдаги турар ва нотурар уй-жойларни мулкдор Ж.Шомуродовнинг розилигисиз қонунга хилоф равишда, яъни, ноқонуний тарзда бузиб ташлагани кўрсатилган. Шунингдек, мазкур ҳолат юзасидан Ж.Шомуродов Самарқанд шаҳар прокуратураси ёки Фуқаролик ишлари бўйича шаҳар судига мурожаат этиши, суд ҳамда прокуратура органлари томонидан қонунда белгиланган тартибда мазкур қарорни бекор қилишда шаҳар ҳокимлиги эътирози йўқлиги маълум қилинган.\nГап яна юқорида келтирилган, Самарқанд шаҳар ҳокими томонидан 2015 йилнинг 27 ноябрида ҳамда 2016 йилнинг 19 декабрида қабул қилинган қарор ва унга ҳуқуқий баҳо бериш ҳақида кетаяпти.\n— Ҳар бир тадбиркорнинг хусусий мулки давлат ҳимоясида ва дахлсиз бўлиши қонунларимизда кўрсатиб қўйилган, — дейди тадбиркор Жамшид Шомуродов. — Мамлакатимиз Президенти бизни доим қўллаб-қувватлаётганини амалда кўриб-билиб турибмиз. Шундай бир даврда нега «оқни оқ, қорани қора», деб баҳолашмаётганига ҳайронман. Ҳақиқатни яшириш, турли баҳоналар билан унинг юзига қора чаплаш мумкиндир. Барибир бир кун келиб, адолат қарор топишига ишонаман.\nЛекин менинг тадбиркорлик фаолиятим тўхтаб, 10-15 киши ишсиз қолди. Корхонамиз давлатга солиқ тўларди. Бу ҳам тўхтади. Энди ўйлаб кўрайлик, кимнингдир бир нотўғри қарори билан одамларга, давлатга қанча зиён етаяпти? Бу муаммолар билан шуғулланган қанча идоралар овора. Наҳотки буни тушунишмаса, ҳақ гапни айтиш шунчалик қийинми?..\nЖамшид Шомуродовни қийнаётган саволларни тўғри тушунган киши масалага тўғри ёндашиб, тўғри хулосага келиши мумкин. Акс ҳолда, баҳона топилади, аммо бу ўринда қонун ишлаши, адолатли қарор керак бўлади.


Тошкент Жанубий вокзали очилишидан фоторепортаж\n05.04.2018 18:28 0 15136\nКечадан бошлаб Тошкентдаги Жанубий вокзал ўз фаолиятини қайта тиклади. Анча йиллар олдин фаолиятини номаълум сабабларга кўра тўхтатган вокзал бутунлай қайта қурилди. Кеча ана шу вокзал билан таништириш мақсадида журналистлар учун медиа тур ташкил этилди.\n9 гектардан кўпроқ жойни эгаллаган вокзал 650 метрлик учта перронга эга. Атрофида ҳаво ҳароратининг мўътадиллигини таъминлаш учун диаметри 14 метрга тенг иккита фаввора қурилган.\nЭътиборли жиҳати — йўловчиларнинг ҳужжати, чиптаси ва юклари энди фақатгина вокзал остонасида текширилади. Юки оғирроқ бўлган йўловчилар бу ерда бепул аравачалардан фойдаланиши мумкин.\nВокзал биносида кутиш, «VIP» заллари, она ва бола хонаси, тиббиёт пункти, меҳмонхона, дам олиш хоналари, буфет, кўчма савдо нуқталари, газета ва журналлар, «Wi Fi» интернет хизмати, электрон кутубхона, ширинлик ва миллий совғалар сотиш шохобчаси, электрон маълумотлар таблоси ва бошқа қулайликлар мавжуд. Бордию узоқ йўлга чиқишдан олдин телефонингизни қувватлаб олмоқчи бўлсангиз, бунинг учун ҳам зарур шароит яратилган.\nЙўловчиларнинг вақтини тежаш учун вокзалда 12 та чиптахона хизмат кўрсатяпти.\nЖанубий вокзал бир кунда 17 та маҳаллий поездни кутиб олади ва шунча поездни йўлга кузатади. Бир кунда 11 мингдан кўпроқ йўловчига хизмат кўрсатишга мўлжалланган.\nКеча хабар берганимиздек, барча маҳаллий йўналишлар бўйича поездлар босқичма-босқич мана шу вокзалга ўтказилади. Шимолий вокзал эса халқаро йўналишдаги поездлар ҳамда юқори тезликдаги «Афросиёб» поездларига хизмат кўрсатиши режалаштирилган.\nЖамият 01/04, 22:16


Парламент Каримов билан якдил\nАйрим кузатувчилар¸ яна Ғарб билан ҳамкорликка кўз тикаëтган Каримов Москванинг келажак режаларини тўзитиб юбормоқда.\nНАТО ва Ғарб билан ҳарбий ҳамкорликни кучайтириб бораëтган Каримов ҳукуматининг Москва режаларига тўсиқ қўядиган режасига мамлакат парламенти ҳам бир овоздан тасдиқ муҳрини босиб берди.\nЎзбекистон Олий мажлиси мамлакат президенти Ислом Каримовнинг Коллектив хавфсизлик шартномаси ташкилоти қошида Тезкор коллектив кучлар тузиш режасига қўшилмаслик тўғрисидаги қарорини қўллаб-қувватлади.\nБу ҳақда Фарғона.ру ахборот агентлиги хабар тарқатди.\nЖорий йилнинг феврал ойида Москвада учрашган КХШТга аъзо давлатлар раҳбарлари ушбу ташкилот қошида Тезкор коллектив кучлар тузиш тўғрисида қарор қабул қилган эдилар.\n14 июн куни эса яна Москвага тўпланган КХШТга аъзо давлат раҳбарлари Тезкор коллектив кучлар тузиш тўғрисидаги битимни имзоладилар. Бироқ Ўзбекистон президенти Ислом Каримов ва Беларус президенти Александр Лукашенко ушбу битимни имзолашдан бош тортдилар.\nЎзбекистон раҳбари Тезкор коллектив кучлар тузиш режасини кейинроқ муҳокама қилишини билдирган.\n14 июн кунги Москва саммити арафасида КХШТ матбуот котиби Виталий Струговец Каримов ҳукуматининг Тезкор коллектив кучларга нисбатан бир неча эътирози борлигини билдирган эди.\nИккинчиси, Ўзбекистон тезкор кучларни ишга солиш қарори, кўпчилик овоз билан эмас, барча аъзо давлатларнинг розилиги билан қабул қилиниши керак демоқда.\nУчинчиси, Ўзбекистон тезкор кучларнинг у ёки бу мамлакатга юборилиши миллий қонунларга зид бўлмаслиги лозим демоқда.\nТўртинчиси, Ўзбекистон бу кучларнинг КХШТ ва МДҲ мамлакатлари ўртасидаги конфликтларда ишлатилмаслигини талаб қилмоқда, - дея маълум қилди КХШТ расмийси Озодлик радиосига.\nКаримов Москва саммитида Тезкор коллектив кучларга қўшилиш таклифини рад ўтганидан ўн кунча вақт ўтиб¸ 26 июн куни Ўзбекистон Ташқи ишлар вазирлиги бу борада танқидий баëнот очиқлади.\n- Тезкор коллектив кучларининг КХШТга аъзо давлатлар ички ишларига аралишиши мумкинлиги борасида мавжуд хавотирлар туфайли Ўзбекистон ҳукумати тезкор кучлар ташкил этиш режасини инкор қилган, дейилди Ўзбекистон Ташқи ишлар вазирлигининг ушбу баëнотида.\nЎзбек расмийларининг таъкидича, Тезкор коллектив кучларнинг тузилиши бир қатор принципларга тўғри келмайди.\n- Тезкор кучлар ташқи тахдидларни бартараф этиш ҳамда хавфсизлик масалалари билан шуғулланиши даркор. КХШТга аъзо давлатлар ташқи кучлар ёрдамисиз ҳам ўз ички муаммоларини ҳал эта олиш имкониятига эга. Тезкор коллектив кучлар МДҲ ҳамда КХШТ доирасида муаммоларни ҳал этадиган кучга айланмаслиги лозим, дейилди Ўзбекистон баёнотида.\nКузатувчилар Ўзбекистоннинг мазкур келишувга қўшилмаганини Тезкор кучларнинг Тошкент илгари сураётган талабларсиз ташкил этилиши Москванинг Ўзбекистон ва бошқа аъзо давлатларга нисбатан таъсири, хусусан, уларнинг ички ва ташқи сиёсатига таъсир эта олиш имкониятини сезиларли даражада оширишига оид хавотирлар билан изоҳлашмоқда.


Собиқ чемпион иккинчи марта профессионал боксни тарк этади\n25 май, 2018, 11:30\nИкки вазн тоифасининг собиқ жаҳон чемпиони Дэвид Хэй май ойи бошида Тони Белльюга имкониятни бой берган эди. Мазкур жангда у уч марта нокдаун ҳолатига тушиб қолган. Шундан сўнг у боксчилик фаолиятини якунлаш ҳақида бош қотирмоқда.\nХэй аввалроқ профессионал бокс билан хайрлашган эди, аммо 2016 йили яна қайтди. Боксчи спортдан кетишини расман тез орада эълон қилади, дея хабар беради Evening Standard нашри. Маълум бўлишича, Дэвид фаолиятини якунлагандан сўнг промоутер бўлиб, жангларни ташкил қилишни режалаштирмоқда.\n"Мураббий ҳақида гапирмаганман ва бундан кейин ҳам гапирмайман". "Қизилқум" футболчиси клубдаги вазият ҳамда кейинги тақдири ҳақида гапирди


Сўх туманига янги ҳоким тайинланди – Газета.uz\nФарғона вилояти Сўх туманига Сайидбаҳром Сайидмусаев ҳоким этиб тайинланди. У 2019 йилдан буён туман ички ишлар бўлими бошлиғи вазифасида ишлаб келаётган эди.\nLotinchada 3 июн 2020, 16:14 Сиёсат\nФарғона вилояти Сўх туманига янги ҳоким тайинланди, дея хабар бермоқда ЎзА.\nХабарга кўра, халқ депутатлари Сўх тумани кенгаши йиғилишида 2019 йилдан буён туман ички ишлар бўлими бошлиғи вазифасида ишлаб келаётган Сайидбаҳром Сайидмусаев Сўх тумани ҳокими этиб тайинланди.\nС.Сайидмусаев 1970 йилда Қўштепа туманида туғилган. Фарғона давлат университети, ИИВ академиясини тамомлаган. Қува, Бешариқ туман ҳамда Қўқон шаҳар ИИБ бошлиғи ҳамда вилоят ИИБ жиноят қидирув бошқармаси бошлиғининг биринчи ўринбосари вазифасида ишлаган.\nЙиғилишда президент Администрацияси масъуллари, бош вазир ӯринбосарлари, республика вазирлик ва идора раҳбарлари, Фарғона вилояти ҳокимининг ӯринбосарлари, вилоят бошқарма ва ташкилотлар раҳбарлари, вилоят ҳуқуқ-тартибот идоралари раҳбарлари ва бошқалар иштирок этган.\n«Албатта, бир неча кун олдин чегара ҳудудидаги бӯлган нохуш ҳолат кӯп нарсаларни қайтадан кӯриб, қайтадан қарашга ҳаммамизни мажбур қилди. Бевосита Президентимизнинг топшириқлари билан мен бошчилигимда вазиятни ӯрганиш учун мутасаддий идоралар раҳбарлари етиб келишди. Биринчи навбатда вилоят раҳбари Ғаниев Шӯҳрат Мадаминович ва бошқа раҳбарлар етиб келиб вазиятни чуқурланишига йӯл қӯймаган», — дея таъкидлаган йиғилишда қатнашган бош вазир Абдулла Арипов.\nОлдинроқ, Сўх туманининг аввалги ҳокими Фаррух Усаров лавозимидан озод қилинганлиги ҳақида хабар берган эдик.\n31 май куни Ўзбекистон-Қирғизистон давлат чегараси «Чашма» участкасида Ўзбекистон ва Қирғизистоннинг чегарадош ҳудудлари аҳолиси ўртасида низо келиб чиққани ҳақида хабар берилган эди.\n«Газета.uz» 2 126\n«Рейтинги баланд ҳокимларни ҳам ёқтирмайдиганлар бор» 2 июн 2020, 19:11


КХДР жанубий кореялик раҳбарни қатл этди - xabar.uz\n24.09.2020 12:53 0 3625\nЖанубий Корея мудофаа вазирлиги КХДР ҳукуматини жанубий кореялик раҳбарни қатл этишда айблади. Баёнотга кўра, у чегара сувларида назорат ишларини олиб бораётганида йўқолиб қолган.\nЖанубликлар даъвосига кўра, уни шимолий кореяликлар патрули ушлаб кетиб, отиб ташлаган ва ёқиб юборган. Бу ҳақда разведка маълумотлари бор.\nҲалок бўлган инсон Сариқ денгизда балиқ овлаш нозирлигининг 21 сентябрь куни йўқолиб қолган 47 ёшли котиби экани таъкидланмоқда.\nШтаб бошлиқлари Бирлашган қўмитаси тезкор қўмондони Ан Ен Хо ушбу ваҳшийлик юзасидан зудлик билан суриштирув бошлашни ва айбдорларни жазолашни КХДРдан талаб қилган, бироқ Пхеньян ҳозирча жим.\nЭслатиб ўтамиз, жанубий кореялик фаоллар июнь ойида тарғибот варақалари тарқатганидан сўнг икки мамлакат ўртасидаги зиддият яна кескинлаша бошлаган.\nШимолий Корея чегара Жанубий Корея\nХориж 22/10, 17:01\nЖанубий Кореяда мажбурий вакцинациядан сўнг 13 киши вафот этди


ЮНЕСКО вакиллари Шаҳрисабзда тарихий ёдгорликлар ҳолатини ўрганмоқда\n16:14 / 08.04.2021\nФранция шаҳарсозлик институти лойиҳачиси ва ЮНЕСКО мутахассиси Шаҳрисабз шаҳрининг маданий ҳамда тарихий ёдгорликларини сақлаш, реставрация қилиш ишларида халқаро консервация услубларига қанчалик амал қилинаётганини текшириш учун Қашқадарёга ташриф буюрган. Бу ҳақда Kun.uz мухбири хабар бермоқда.\nМаълум бўлишича, Франция шаҳарсозлик институти мутахассиси Эрик Ҳойбрехт ва ЮНЕСКОнинг маданий мерос объектларини ўрганиш бошқармаси эксперти Кристина Ияманди Шаҳрисабз шаҳрида бўлиб турибди. Улар бу шаҳардаги тарихий ёдгорликлар ҳолатини ўрганмоқда.\n2019 йил ЮНЕСКОнинг Боку шаҳрида ўтган 40-сессиясида Шаҳрисабзнинг бу ташкилот Умумжаҳон мероси рўйхатидан чиқарилмаслиги учун асосларни тақдим этишига 2 йил муддат берилган. Ўзбекистон томони ана шу 2 йил ичида шаҳарни регенерация қилиш режаси лойиҳасини ишлаб чиқиш мажбуриятини олган эди.\nБелгиланган муддат жорий йилда тугаши муносабати билан ЮНЕСКО талаблари асосида ташкилот томонидан Шаҳрисабзда текширув ўтказилади. Унда Ўзбекистон мазкур шаҳардаги тарихий ёдгорликларни сақлаш, реставрация қилиш ишларида халқаро консервация услубларига қанчалик амал қилинаётгани, тарихий ёдгорликлардан бошқа мақсадларда фойдаланилмаётганини исботлаши керак бўлади.\nШаҳрисабз шаҳар ҳокими Акром Сулаймоновнинг маълумот беришича, май ойида ҳам бу шаҳарга ЮНЕСКО мутахассисларидан иборат гуруҳ келади ва тарихий ёдгорликларни кўздан кечиради.\n«ЮНЕСКОнинг жорий йил июль ойида ўтказиладиган 44-сессиясида шаҳримиздаги ҳолат холисона керакли ҳужжатлар билан асосланишини илтимос қиламан. ЮНЕСКОнинг май ойида келадиган ўрганиш гуруҳига барча шароит яратиб берилади. Халқимизнинг 3000 йиллик, шунингдек, Соҳибқирон Амир Темур тарихини оммага ўз ҳолида етказиш учун ҳам Шаҳрисабз шаҳри ЮНЕСКО рўйхатида бўлиши биз учун муҳим», – деган Акром Сулаймонов.\nТошкент - Шаҳрисабз - Тошкент йўналишида «Афросиёб» қатнови йўлга қўйилмоқда\n07:37 / 27.04.2022\n«Афросиёб» тезюрар поездининг Шаҳрисабзгача ҳаракати қайта тикланади\n07:29 / 04.02.2022\nТошкент маҳаллалари ЮНЕСКО Бутунжаҳон маданий меросининг дастлабки рўйхатига киритилди